text:
Dore nk’abantu bakundana ibintu mugomba kwitwararika mukaganira ku bijyanye n’amafaranga.
1. Ujye ugira ubupfura mu gihe uvuga ku bijyanye n’amafaranga yawe
Uko utekereje kuri iyi ngingo ni ko urushaho kubona ukuntu abantu bakundana bibagora kuvugisha ukuri ku bijyanye n’amafaranga yabo.
Rimwe na rimwe, haba ukoresha amafaranga mu bintu atavuganyeho n’umukunzi we, ntatinyuke kuba yamubwiza ukuri aho yagiye, ubundi ugasanga hari ufite konti ye ku ruhande atajya abwira umukunzi we.
Ibi rero si byiza na gato mu rukundo kuko iyo umukunzi wawe abimenye bimubabaza cyane kandi akaba yanatangira kwibaza ko hari n’ibindi byinshi umukinga bitari ibyo. Ni koko, ntibyoroshye pe, ariko burya kubivugaho kandi ukavugisha ukuri, yaba ari imyenda ufitecyangwa amafaranga wakoresheje, bitanga amahoro cyane mu rukundo kandi bigatuma mugirana icyizere cyane.
2. Iregere amakosa wakoze cyangwa n’izindi ngeso zawe zitari nziza mu gukoresha amafaranga
Niba hari amakosa wakoze mu gukoresha amafaranga yawe cyangwa se yanyu nka couple, n’ubundi ibyo byarangije kuba wita umwanya mwishi ubitekerezaho cyangwa ubimuhisha.
Bimubwire kandi mushakire hamwe igisubizo kandi umusabe imbabazi ndetse wirengere ingaruka z’ibikorwa bibi byawe, ntiwemere ko bimugwaho kandi nta ruhare yabigizemo, umwemerere ko utazabisubira kandi koko guhera ubwo ntuzigere na rimwe ubisubira.
3. Si byiza kugarura ibibazo by’amafaranga bya kera
Ibyinshi mu biganiro hagati y’abashakanye bishobora kubafatira umwanya munini ni ibiba bijyanye n’amafaranga n’ikoreshwa ryayo. Imodoka cyangwa inzu nshya bagiye kugura, ingendo bashaka gukora kandi zibasaba amafaranga menshi, umunsi mukuru bateganyanya gukora ukomeye, n’ibindi. Muri ibi byose kenshi usanga atari ko babyumvikanaho kimwe, ugasanga akenshi habamo impaka nyinshi, usibye kandi n’izi ntonganya zishobora kubaho mbere, hari n’izindi ngo nyinshi ushobora kumva zihora zitongana, zivugana nabi kubera ibibazo zigeze kugira kera biturutse ku mafaranga.
Si byiza rero kugarura ibi bibazo kandi byararangiye kuko bizana intonganya z’ubusa mu rugo kuko niba ari uwumva aba yarumvise icyo gihe ubimubwira, niba kandi atumva n’ubundi icyo wakora cyose ntiyakumva; kubigarura byaba ari nko gukora ubusa.
4. Niba mu biganiro byanyu udashobora kumwubahira urukundo umufitiye, nibura ibuka ikinyabupfura n’icyubahiro umugomba
Uburakari ubwo ari bwo bwose waba ufite igihe urimo kuganira n’umukunzi wawe ku ngingo runaka mutarimo kumvikanaho neza, si byiza ko umwubahuka ngo umusuzugure cyangwa ngo umutuke.
Mu kuvuga ku byerekeranye n’amafaranga n’ikoreshwa ryayo mu bakundana nk’uko twabonye ko biri mu biganiro bishobora gutuma abashakanye barakaranya, jya ugerageza gukomeza kuba wowe Nyirizina, umenye aho kwihangana kwawe kurangirira n’aho uburakari bwawe butangirira, umenye kwifata no kwihangana mu gihe ubona ko bigeze kure.
5. Baza ibibazo byinshi umukunzi wawe, shakisha uko wumva uburyo afata cyangwa akoresha amafaranga ye
Aho kugira go umutegeke ko akoresha amafaranga cyangwa ayafata mu buryo wifuza, gerageza kumubaza ibibazo byinshi, umusobanuze mu buryo bwose ku buryo usobanukirwa uko we ayakoresha n’ibyo yifuza gukora.
Burya iyo wumva kandi usobanukiwe neza n’imiterere y’umukunzi wawe n’uburyo afata ibintu ntabwo bikugora kimwe no kuba utabyumva. Niba muri mo kuganira ku bijyanye n’amafaranga, ntugahite urakara cyangwa ngo ushake ko atekereza nkawe kuko buri wese agomba kugumana uburenganzira bwe, ahubwo wenda mukumvikana uburyo mwese mwahuriza hamwe.
6. Ntukabwire nabi umukunzi wawe cyangwa ngo umugaye imbere y’uwo ari we wese
Twese iyo twagize ikibazo runaka tuba twifuza ko cyashira, tukifuza uwo twakibwira kugira ngo kidusohokemo, ariko kandi kuvuga umukunzi wawe nabi cyangwa kumusebya imbere y’inshuti ze cyangwa se zawe cyangwa n’undi muntu wese, burya ntabwo biba byiza na gato. Ni yo mpamvuu banavuga ko imyenda isa nabi imeserwa mu mbere, ntabwo ari byiza ko mwishyira hanze. Niba udashoboye kugabanya ‘stress’ uterwa n’ibibazo by’amafaranga mugirana, jya ushaka umujyanama w’abakundana akuganirize, cyangwa se undi muntu usobanukiwe neza n’uburyo amafaranga akoreshwa akugire inama y’uburyo mwajya mubyitwaramo.
7. Jya wibuka kumenya aho kwihangana kwawe kurangirira bityo niwumva uburakari ari bwinshi, umusabe ko mwaba mucumbitse ikiganiro mu minota mike kugira ngo ubanze ufate imbaraga n’undi mwuka.
Hari igihe rwose bigera kure, impaka ari nyinshi, aho kugira ngo mube mwakubahukana, ni byiza ko mufata umwanya mukaba mubihagaritse mwakumva nta kibazo mushobora kongera mukavugana mukaba aribwo wongera.
Ingingo 7 zo Kuganira ku Mafaranga nk'Abakundana
Dore nk’abantu bakundana ibintu mugomba kwitwararika mukaganira ku bijyanye n’amafaranga.


c: text/html

text:
Abanyarwanda bagiye bagira uruhare mu guhanga amagambo atandukanye yifashishwa mu bijyanye n’imyuga[amuga]. Muri iyi minsi bagize uruhare mu ihangwa ry’amagambo yifashishwa mu by’ikoranabuhanga. Ayo ni Mudasobwa, murandasi n’isanzure.
Guhimba ayo mgambo bigaragaza ubuhanga bwagiye buranga abanyarwanda kuva kera aho abakurambere bahangaga amuga bifashishaga mu myuga bakoraga kera irimo ubuvumvu,ubucuzi n’iyindi.
Umukozi w’Inteko Nyarwanda y’Ururimi n’Umuco ushinzwe Ubwanditsi bw’Inkoranyamagambo, Kabagema Egide, asobanura ko hari amuga abantu bahanga iyo babonye hadutse igitekerezo gishya cyangwa ikintu gishya, akaba ari uko nka Mudasobwa n’ayandi ajyanye n’ikoranbauhanga yagiye ahimbwa.
Abakora mu mwuga runaka usanga bagira uruhare mu ihangwa ry’amagambo[amuga ] yifashishwamo, ariko uruhare rwa mbere ruba urw’abanyendimi bahanga amuga ariko akemezwa n’abanyamwuga kuko ari bo bazi neza igikubiyemo bityo abavuga ubumenyi runaka ni bo bashobora kumenya niba habaye ihusha mu nyito cyangwa ko amuga aboneye.
Hasabwa iki kugira ngo amuga ajye mu Nkoranyamagambo?
Kabagema Egide asobanura ko kugira ngo amuga yitwe gutyo, aca mu byiciro bibiri by’ingenzi by’ubucuramwuga. Icya mbere ni uguhanga no kuyaboneza. Ni ukuvuga ko ahangwa n’abaturage ubwabo cyangwa n’ababishinzwe.
Urugero rwa hafi ni kuri “computer” aho abantu bagiye bayakuranwaho amazina ariko nyuma hakagira iritoranywa.
Ati”Igikoresho cya Ordinateur cyaduka, abantu barakitegereje, bamwe bati’iki ni mubazi, abandi bagihimba andi mazina. Birakomeza birazenguruka hagira uwaduka aravuga ati "Ni mudasobwa" n’abandi barebye baravuga bati ’koko iki kintu ni mudasobwa.’ Izina riba rirogeye ribaye impamo, "ordinateur" ihinduka mu "mudasobwa" gutyo mu Kinyarwanda.
Icyiciro cya kabiri ni ukwemeza amuga. Ashobora kwemerwa ku mpamvu y’uko yogeye, yabaye impamo cyangwa se niba yarahanzwe ku bushake bw’inzego zibishinzwe, agomba gukosorwa n’abahanga bakageza aho bavuga bati "mu Kinyarwanda turabona inshoza iyi n’iyi yakwitwa itya".
Nyuma urwego rubifitiye ububasha ari rwo Inteko Nyarwanda y’Ururimi n’Umuco, rwemeza ko ayo magambo ari amuga akinjizwa mu nkoranyamagambo. Ibyo bivuze ko n’umuntu ku giti cye yahanga amuga ariko akayazanira Inteko ikabanza kuyemeza mbere y’uko nyirayo ayasakaza.
Ikindi si ku muga gusa n’izindi nkoranya zisanzwe zagombye guca mu Nteko kuko ari yo ishinzwe kubungabunga no guteza imbere Ikinyarwanda.
Abahanga barasabwa gutanga umusanzu mu ikoranabuhanga
Abahanga basobanukiwe n’imiterere y’ingeri y’ikoranabuhanga, bakenewe mu gufasha guhanga amagambo yifashishwamo, kuko ngo iyo bawutanze usanga amagambo yoroha kuboneka.
Kabagema ati “Muri iki gihe ndumva mu Rwanda dufite abantu bize Ikoranabuhanga benshi cyane ku buryo rero gushaka amuga y’Ikoranabuhanga yakoreshwa mu Kinyarwanda byoroshye cyane”.
Mu rwego rwo guteza imbere amuga ngo Leta y’u Rwanda yagombye gushyiramo imbaraga nyinshi cyane kubera ko ngo uko ubuhanga cyangwa ubumenyi bukubiye mu muga bwinjira mu bantu, ngo ni ko n’iterambere ryiyongera, kuko ngo ntawe ushobora kumenya ikintu atacyumvise cyane ndetse mu rurimi rwe.
Ubucuramuga ngo ni umwe mu miyoboro ifasha mu iterambere ryihuse ry’abaturage kuko icyo umuntu yumvise neza agikora neza akaba yakwiteza imbere akagira imibereho myiza.
Gusa na Leta na yo hari ayo yagiye ihanga. Abantu benshi bazi amuga yahimbwe n’urwego rwa Leta rwitwaga "Urutonde’ hagamijwe gushaka amuga yakoreshwa mu burezi.

robotstxt: allowed

filter: keep


text:
Perezida Kagame yahuye n’abasirikare bakuru b’igihugu (Amafoto)
Perezida wa Repubulika akaba n’umugaba w’ikirenga w’Ingabo z’u Rwanda, Paul Kagame yayoboye inama nkuru ihuza abayobozi b’ingabo z’u Rwanda.
Kuri uyu wa kane, tariki ya 06 Mata 2017 nibwo iyo nama yabaye, ibera ku cyicaro gikuru cy’Ingabo z’u Rwanda kiri ku Kimihurura.
Muri iyo nama Perezida Kagame yashimiye ingabo ku kazi zikora ko kurinda ubusugire bw’igihugu no kwita ku mibereho myiza y’abaturage, bigaragarira mu mutekano igihugu gifite ubu.
Perezida Kagame yakomeje abwira abari muri iyo nama nkuru y’ingabo gukomeza kwita ku nshingano zabo barangwa n’imyitwarire myiza yo nkingi ya mwamba Ingabo z’u Rwanda zishingiyeho.
Abari muri iyo nama nkuru y’ingabo kandi bunguranye ibitekerezo ku bijyanye no kunoza inshingano zabo no guteza imbere imibereho myiza y’Abanyarwanda.
Dukurikire ukanda kuri Like
Ibitekerezo ( 12 )
Turashimira umukuru w’igihugu cyacu uburyo akomeje kukitangira, ashaka icyagirira abanyarwanda bose akamaro. Umutekano w’igihugu dufite tuwukesha ingabo zacu n’imiyoborere myiza.
umva inkotanyi zihagoboka
uRwanda rubarwacuze umwijima ikitwa umututsi kibacyarazimye.
turagukunda, turagushima President wacu Ku ibyo watugejejeho.
Izi ngaho nizo zongeye gutanga ubuzima nyuma yaho izindi za Habyarimana zari zishinzwe kurinda abaturage zahisemo kubica. Mwarakoze nkotanyi izamarere
Ni byiza cyane iyo abayobozi bacu bahuye bashaka ibyaduteza imbere
Nkuko Nyakubahwa perezida w’uRwanda yabivuze ingabo zacu zikomerezaho mukubungabunga umutekano wibyo abanyaRwanda tumaze kugeraho.kndi natwe ntituzabate reran a mwiterambere ryigihugu.
Inkotanyi iz’amarere ndazemera zazahuye u Rwanda! Iyo zitahaba ubu haba havugwa andi mateka.
turagukunda President wacu kubwinama za buri munsi zitwubaka utugira , turagushimira cyane
nkunda cyane inama za President Paul Kagame kuko zihora ari ingirakamaro kandi zigakora cyane kumutima buri uyumvishije , ndizera ntashidikanya ko aba basirikare BABIZINGATIYE neza cyane maze igihugu cyacu gikomeye gutengamara
ni byiza guhura nabo mufatanyije kutugezaho ibyiza mu kungurana inama uko umutekano w’igihugu wakomeza gusigasirwa kandi ukarushaho kuba mwiza , turagukunda cyane President wacu
nkunda cyane ukuntu President Paul Kagame yitangira abanyarwanda nukuri, akabegera uko bishoboka , ibi kandi bituma nabandi bayobozi bibabera urugero rwiza bityo tukarushaho kugira igihugu gitemba amata n’ubuki , iterambere rikaba ryose
Izi ngabo hamwe n’intore izirusha intambwe ndazishimira cyane kuko zadukuye habi aho umwanzi yashakaga kudushyira mu myobo ngo tuzibagirane.


text:
Urwenya:Iteganyagihe ry'Urukundo
Iteganyagihe ry'Urukundo
Kubera ikirere cy' imitima y'ubu iri mu gihirahiro kirangwa n'ibicu by' ubukene, kwikunda , no
gukunda iby' isi bizatanga imvura y'amahindu izasenya ingo nyinshi cyane cyane izubatswe vuba ndetse n' inkundo zidafashije , kandi imiyaga y'abafpubuzi izava I Kigali ikwire no
mu gihungu hose; imyuzure ikomeye ya ba sugar dady izibanda ahari udukumi duto cyane hafi y'ibigo byamashuri izatera inkangu mu mitima y'abahungu badafite inoti. Naho urubura rukaze rwa ba sugar mummy ruzatera ubukonje buri ku gipimo cya degre celsius 15 munsi
ya zeru mu mitima y'abajeune bararikiye ifaranga musabwe kwitwararika ibibihe bitari byiza nagato mukitwaza umutaka w'isengesho na kabando ko kureka ibyaha kabarinda ubunyerere
Shyiraho Igitekerezo!
Subscribe to: Post Comments (Atom)


text:
Abakundana bya nyabyo usanga badategereza iminsi mikuru cyangwa ibirori ngo babone kugaragaza ibyiyumviro cyangwa impano zabo ahubwo babikora uko babonye uburyo kose.
Inkuru ya Huffington Post igaragaza ibyo inzobere mu bijyanye n’imibanire zibona abakundana bya nyabyo bakorerana ntawiriwe abisaba undi.
1. Kubazanya amakuru ya buri kanya
Abakundana bataryarya buri wese abaza mugenzi we uko yaramutse, uko yiriwe, ibyo ahugiyemo, ibimushimishije n’ibimubabaje. Buri wese aba afite amakuru yerekeye mugenzi we mu bihe bitandukanye.
2. Buri wese anyurwa na mugenzi
Nubwo habamo gukabya ugasanga umwe abwiye mugenzi we ko amurutira abari ku Isi bose ariko habaho no kumushimira mu byo yakoze, ibyo yitwayemo neza, niba yambaye neza n’ibindi bigaragaza ko mugenzi amunyura.
Gufata umukunzi wawe ukamusohokana mugasangira muganira ku bintu bitandukanye ni kimwe mu bimugaragariza ko umushimira niyo utaba wavuze ko ubikoreye kumushimira.
3. Bahana impano zitunguranye
Niba hari ikintu kigaragariza umukunzi wawe ko uhora umutekereza ni ukumutungura ukamuha nk’impano y’ikarita yanditseho amagambo runaka.
Umukunzi wawe ahita yiyumva nk’umuntu udasanzwe ndetse bimubera n’urwibutso uko abonye iyo mpano yawe akibuka ko umutekerezaho.
Inzobere mu mibanire Susan Pease Gadoua agira ati “ Ushobora nko gusiga agakarita kanditseho amagambo y’urukundo ahantu umukunzi wawe ari bukabone, nko munsi y’umusego yawufata agiye kuryama akagasoma.” Ni urwibutso rukomeye kuri we kandi abona ko umukunda buri gihe.
4. Ibikorwa by’ubumuntu utitaye ku nyungu zawe bwite
Umutima mwiza, ubumuntu, impano zidategereje inyiturano ni ibintu biranga abakundana by’ukuri. Muri bene urwo rukundo rutaryarya usanga buri wese yishimira gutanga kuruta uko yishimira guhabwa , buri wese agira ukwigomwa kugira ngo abashe akorere mugenzi we ikimunezeza.
5. Kubwizanya ukuri no kuganira ku buryo buri wese yiyumva
Inzobere mu byimibanire Samantha Rodman avuga ko igihe hatariho kuganira kuri buri kimwe cyose hagati y’abakundana, badashobora kubaho ubuzima bwishimye.
Ati “Kuganira ni kimwe mu biranga abashakanye bishimanye, buri wese anezezwa n’uko mugenzi we amutega amatwi kandi ko ari inshuti ye magara abwira byose.”
Yongeraho ko ku babanye neza, urukundo rwabo rurangwa no kuganira buri kimwe, gituma barushaho kuba inshuti magara, buri wese akihutira kubwira undi uko amerewe.
6. Gutungurana mu mafunguro buri wese akunda
Amafunguro nubwo atunga abantu ari no mu bituma bahura bagashyikirana cyane cyane iyo bayahuriyeho mu kuyakunda.
Iyo utahanye ifunguro cyangwa ikintu umukunzi wawe akunda kurya aba ari uburyo bwo kongera kumubwira ngo ndagukunda ariko noneho ukabikora mu bundi buryo.
7. Kugira umurimo umukorera
Iyo abantu bakundana usanga baba baziranye, iyo rero uzi ikintu gikunze kugora umukunzi wawe ukaba wamutungura ukakimukorera, bigaragaza ko umukunda by’ukuri. Abona ko umenya ibimushimisha n’ibimugora akarushaho kukwiyumvamo.
8. Kugira umuco wo gushimira
Kugira ngo umuriro w’ikibatsi cy’urukundo ukomeze kugurumana mu bakundana ni uko gushimira bihinduka ibikorwa byabo bihoraho. Gushimira umukunzi wawe bigaragaza ko ubona uruhare n’akamaro afite mu buzima kandi bituma urukundo rwanyu rutajya rukonja.
Abantu bose bakunda gushimira, iyo rero ushimira uwo mwashakanye kandi ukabikora mu buryo buhoraho ni ikimenyetso cy’uko mubana mwishimanye.
9. Kubwirana ijambo ‘Ndagukunda’
Usanga iyo umwe mu bashakanye ariwe ukunda kubwira mugenzi we ko amukunda gusa, buri gihe umwe ahora yibaza impamvu mugenzi we atabimubwira maze bakagirana intonganya.
Nyamara Kurt Smith inzobere mu kugira inama abagabo avuga ko biba bisaba kubibwirana ndetse mu buryo buhoraho kandi mu kabigaragarizanya kuko bitaba byumvikana kubwira umuntu ngo ndagukunda kandi uhora umubabaza.
Igihe ubona uwo mwashakanye atabikora, mushobora kubiganiraho kuko hari igihe aba abona ntako atagize.


text:
Tuzirikane ijambo ry'Imana kuri iki cyumweru taliki 23 Ugushyingo 2014 UMUNSI MUKURU WA KIRISITU UMWAMI. Isomo rya mbere: Ezekiyeli: 34,11-12.15-17. Zaburi: 22,1-2b,2c-3,4,5,6. Isomo rya kabiri: Abanyakolinti ba mbere: 15,20-26.28. Ivanjili: Matayo: 25,31-46. "MU 1946 UMWAMI MUTARA III RUDAHIGWA YEGURIYE U RWANDA KIRISITU UMWAMI W'AMAHORO NAHO MU 1994 PAUL KAGAME ARUGABIZA SHITANI N'AMADAYIMONI Y'AMOKO YOSE ARIMO GUCURA BUFUNI NA BUHORO ABANA B'ABANYARWANDA KUGEZA AYA MAGINGO" Abatagatifu: Clément, Félicité na Colombani/ Padiri TABARO
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Mu Ukuboza 2013 Umujyi wa Kigali watangaje ko ibi bitaro bigomba kwimuka aho byakoreraga mu Karere ka Nyarugenge bikimurirwa i Masaka mu Karere ka Kicukiro.
Ubwo mu 2013 icyari Ikigo Nderabuzima cya Gitega cyiteguraga kwimukira mu Rwampara ahari ikindi nka cyo , uwari Umuyobozi w’Umujyi wa Kigali, Ndayisaba Fidèle, yavuze ku mushinga wo kwimura ibitaro bya CHUK agira ati “Si Ikigo Nderabuzima cya Gitega gusa kigomba kwimuka ahubwo na CHUK."
Icyo gihe byavuzwe ko kimwe mu bizatuma izi nyubako zimuka ari uko ngo zitajyanye n’igihe kandi n’abarwayi bashobora guhura n’ingorane mu kugezwayo mu buryo bworoshye.
Ndayisaba yagize ati “Inyubako y’ivuriro rya Gitega na CHUK ntizijyanye n’igihe kandi ziri mu gice cy’Umujyi ugenda ukura hazamo ibikorwa byinshi by’ubucuruzi; haragenda haza umubyigano.Ubwabyo rero watekereza uko imbangukiragutabara ihetse umurwayi cyangwa umubyeyi izajya ihagera, izaba itwaye igihe kinganaga gute?Aho kugira ngo umubyeyi cyangwa umurwayi apfire cyangwa arembere mu nzira kuko yahuye n’imodoka zimubuza kugenda, icyo gihe ivuriro rijya ahantu hashobora kugerwa byoroshye.”
Ndayisaba yakomeje avuga ko mu gice cyubatsemo CHUK harimo kugenda hazamo umubyigano utewe n’ibikorwa bishya bihavuka birimo iby’ubucuruzi.
Nubwo hashize imyaka irenga itatu ibi bitangajwe, nta gahunda igaragara yo kwimura ibu ibitaro.
Mu kiganiro na IGIHE, Umuyobozi Mukuru wa CHUK, Dr Théobald Hategekimana yavuze ko iyo gahunda igihari ari ko ataramenya igihe izakorerwa, bityo ko twabaza Minisiteri y’Ubuzima n’Umujyi wa Kigali.
Umuyobozi w’Umujyi wa Kigali wungirije ushinzwe imibereho myiza y’abaturage, Judith Kazayire, we yavuze ko kwimura ibitaro bya CHUK bitari mu nshingano z’Umujyi wa Kigali ahubwo ko biri mu nshingano za Minisiteri y’Ubuzima.
Uyu muyobozi avuga ko icyo Umujyi wa Kigali wakoze ari ukugaragaza ko aho CHUK yubatse hatajyanye n’igishushanyo mbonera cy’uyu mujyi.
Mu kiganiro IGIHE yagiranye n’ Umuvugizi wa Minisiteri y’Ubuzima, Kayumba Malick kuri uyu wa Kane tariki ya 8 Nzeli 2016, yasobanuye ko umushinga wo wo kwimura CHUK ugeze kure kuko inyigo yo kureba niba bishoboka yamaze gukorwa, ubu ngo bikaba bigeze ku rwego rwo gukora igishushanyo cy’inyubako (design). Ubu ngo kiri gukorwa ku bufatanye bw’u Rwanda na Leta y’u Bushinwa.
Yagize ati “Igihe cyo kwimura CHUK kizamenyekana vuba cyane ariko ntitwavuga ngo ni iki kubera ko ari umushinga munini cyane kuko n’ibitaro bya Muhima biri kuri gahunda yo kuzimurwa. Biracyari mu nyigo.”
Twashatse kumenya ingano y’amafaranga yose azagenda mu mushinga wo kwimura ibitaro bya CHUK, maze mu butumwa bugufi Kayumba yatwoherereje kuri telefoni, atubwira ko azamenyekana igishushanyo cy’inyubako kirangiye.
CHUK ni bimwe mu bitaro bikomeye biri mu gihugu, ndetse byakira n’umubare munini w’abantu kuko byakira 70 % by’abarwayi baba boherejwe kuvurirwa mu bitaro bikuru, abenshi bakoresha ubwisungane mu kwivuza.


text:
Inkuru: Abarwayi babiri
Abagabo babiri, bose bari barwaye bikomeye cyane, bari bari mu cyumba kimwe cyo kwa muganga. Umugabo umwe muri bo yari yemerewe kwicara ku buriri bwe isaha imwe buri nimugoroba, kugirango bimufashe gukura amazi yabaga yiretse mu bihaha bye. Uburiri bwe bwari bwegereye idirishya rimwe gusa ryari rigize icyo cyumba. Undi mugabo we yamaraga iminsi yose aryamye ku buriri bwe kure y’idirishya. Abo bagabo igihe kirekire bakundaga kwiganirira iby’ubuzima bwabo, bakaganira ku miryango yabo, ku kazi bakoraga batararwara, ku cyatumye barwara n’ibindi byinshi. Igihe wa mugabo wari wemerewe kwicara ku buriri yicaraga, yamaraga icyo gihe ari gusobanurira mugenzi we ibintu byose ari kubona hanze mw’idirishya. Wa mugabo wahoraga uryamye yakundaga icyo gihe cy’isaha imwe, kuko ni bwo yumvaga ari kubaho neza mw’isi irimo amabara meza n’ibikorwa bibera hanze yabaga akumbuye. Umugabo wo kwidirishya yamubwiraga ibintu byiza byose yabaga ari kubona, ati “Hari parike nziza hirya y’iri vuriro, n’umugezi mwiza uteye amabengeza kuwureba. Imbata n’izindi nyoni ziri gukinira muri uwo mugezi, n’abana bato bari gutwara ubwato bw’udukinisho twabo muri uwo mugezi. Hari abakundana babiri bari kugenda bafatanye agatoki ku kandi hagati y’uturabo twiza tw’amabara yose turi hariya, n’ikirere kiracyeye”, mu gihe umugabo wabaga uri kw’idirishya yabaga ari gusobanura ibyo yabonaga, undi wabaga uryamye yafungaga amaso akabona igishushanyo cy’ibyo bintu byose akishima cyane. Hanyuma umunsi umwe wa mugabo wari uri kw’idirishya atangira gusobanura akarasisi kari kari hanze, n’ubwo wa mugabo wari uryamye ntabyo yumvaga bivugira hanze, ariko yafunze amaso akabishushanya akabibona neza. Igitondo kimwe muganga abazaniye amazi yo gukaraba, yasanze wa mugabo wo kw’idirishya yitabye Imana mu mahoro. Arababara cyane, asaba ko baza gutwara umurambo w’uwo mugabo, mu gihe barimo gukuraho wa murambo, wa mugabo w’undi wahoraga uryamye ako kanya ahita yisabira ngo bamufashe bamushyire kw’idirishya ajye yirebera hanze na we. Umuganga arabimwemerera aramufasha aramuhindurira arangije aragenda, nuko wa mugabo mu mbaraga nke ariyegura yegama ku nkokora ngo afate ishusho ye ya mbere yo mw’isi hanze y’iryo dirishya, gusa icyamutangaje ni uko iryo dirishya ryari rifunze kandi ritajya rifungurwa, ntiyagira ikintu na kimwe abona. N’uko abaza wa muganga ati “Ni iki cyatumye uriya muntu yahoraga ambwira ibintu nkaba mbona bidahari?”, nuko muganga aramusubiza ati “Erega uriya muntu yari impumyi, nta nubwo yabashaga kubona igikuta, Wenda yabikoreraga kugirango aguhumurize, akurememo agatima.”
Harimo ibyishimo byinshi mu gushimisha abandi, hatitawe ku byo twaba turi gucamo ubwacu. Imibabaro isangiwe ihinduka igice, ariko iyo umunezero n’ibyishimo bisangiwe byikuba kabiri. Niba ushaka kumenya ubukire ufite, fata umwanya ubare ibintu byose ufite amafaranga adashobora kugura.
1 Abatesalonike 5:11 Nuko rero muhumurizanye kandi muhugurane nk’uko musanzwe mubikora.


text:
Theo Bosebabireba agize ubutwari bwo kuvuga ko akora ibyaha.Aba Stars benshi byitwa ko "bakora indirimbo z'imana",nyamara benshi barasambana.Ikindi kandi,benshi baririmba kubera gushaka ifaranga,bagurisha indirimbo zabo kuli CD.Yesu yadusabye "gukorera imana ku buntu" nkuko muli Matayo 10:8.Abantu bubaha imana ku munwa gusa,nyamara umutima uri kure y'imana nkuko Matayo 15:8 havuga.Indirimbo zabo zibabaza imana cyane.Kuvuga ijambo imana gusa,sibyo bikugira umukristu nyakuri.Keretse iyo ukora ibyo imana idusaba.Urugero,Abafarisayo basengaga imana cyane.Nyamara Yesu yavuze ko bakomoka kuli Satani,kubera ko bakoraga ibyo imana itubuza byinshi.N'ubu niko bimeze.Muli Matayo 7:13-14,Yesu yavuze ko akakristu nyakuri ari bake cyane.
KALISA - 9/01/2018 saa 12:10


text:
Icyo gihe bavugaga ko mu mezi atandatu aha hantu hazaba hamaze kuvugururwa hongeye no gukorerwa. Kuri ubu iyo ugeze aho mu Cyarabu, ushobora kwibaza niba uri mu Mujyi wa Huye bikakuyobera, kuko habaye amatongo, bitandukanye cyane n’uko hari hameze mu myaka itandatu ishize.
Bamwe mu bahafite inzu bavuga ko ubuyobozi bwabafungiye bubasaba kubaka amagorofa kandi batabishobora kubera ubushobozi buke.
Marie Claire Umurerwa, umwe mu bahafite inzu agira ati "Mbere hari hameze neza, abantu bacuruza neza, twari dufite inzu dukodesha ku buryo umuntu uhaheruka icyo gihe ubu ahageze yakumirwa. Akarere karadufungiye ngo tugomba kubaka igorofa rifite inzu eshatu, […] ntabwo byari gushoboka kuko nta bushobozi dufite, kandi na banki zanze kuduha inguzanyo kuko tutagicuruza."
Umurerwa akomeza avuga ko nyuma yo kubona badashoboye kubaka igorofa, bashatse kugurisha kugira ngo bahahe abafite ubushobozi, ariko nabyo bikanga bitewe n’uko babahenda cyane.
Abanye-Huye bagaragaza icyakorwa
Bamwe mu bafite inzu mu Cyarabu n’abandi basanzwe bahazi hakimeze neza, basanga Akarere gakwiye kureka ba nyir’inzu bakavugurura mu buryo busanzwe banacuruza abandi bakodesha, noneho bagahabwa igihe runaka cyo kuba bamaze kuzamura inyubako zifuzwa.
Uwineza yagize ati "Ntabwo umuntu yaza ngo ahite agufungira ku wa Mbere narangiza avuge ngo ku wa Kabiri wubake igorofa, ahubwo nibatubwire bati ‘muvugurure mukore inzu zisa neza mukomeze mucuruze, noneho mwitegure mu gihe runaka mube mwavuguruye’, ubwo natwe nk’abacuruzi tuzajya muri koperative tubyubahirize."
Igihombo ku bacuruzi no kuri Leta…
Abaturage bemeza ko gufunga mu Cyarabu ari igihombo kinini kuri Leta no ku bacuruzi kuko hinjizaga imisoro myinshi. Bavuga ko ubuyobozi bw’Akarere bwabikoze mu buryo buhutaza abacuruzi, bikanatuma imisoro batangaga itongera kwinjira mu isanduku ya Leta.
Saidi Abadallah yagize ati "Ubu urabona ko habaye itongo, harakonje pe! Na Leta yarahombye kuko imisoro n’ibindi byose abacuruzi batangaga byarahagaze, imyaka itandatu hafunze ni myinshi, urumva ko bahombye, kandi n’abaturage bazaga kuhahahira barahombye."
Akarere kati ’gufunga Icyarabu byatanze umusaruro’
Umuyobozi w’Akarere ka Huye, Kayiranga Muzuka Eugène, avuga ko umujyi wose ugomba kugira icyerekezo cyiza, kandi ko kuba Icyarabu cyarafunzwe byatanze umusaruro mwiza, kuko byatumye hari inzu zizamurwa ahandi muri uyu mujyi. Atanga ingero za zimwe mu nyubako zimaze kuzamurwa mu Mujyi wa Huye, bitewe n’uko akavuga ko byatewe n’uko mu Cyarabu hafunzwe.
Ati “Iyo urebye amasoko yubatswe, ukareba inzu zubatswe hariya kwa Semuhungu, kwa Misago, buriya ni uko ziriya nzu zo mu Cyarabu zafunzwe. Ni ukuvuga ngo ni umusaruro wavuyemo. Hubatswe amasoko abiri, harimo rimwe ryakira abantu barenge 2 000, n’irindi ryakira abarenga 1 000, abo base ni abacururizaga mu Cyarabu, iyo rero hariya (mu Cyarabu) hadafungwa ariya masoko n’izindi nyubako ntibiba byarubatswe.”
Inama ku badafite ubushobozi bwo kubaka igorofa
Umuyobozi w’Akarere ka Huye, asanga ababuze ubushobozi bwo kubaka bakwiye kwishyira hamwe n’ababufite bakazamura inyubako bakayifatanya.
Ati "Kwishyira hamwe bakazana ubutaka, abandi nabo bakubaka inzu bakayifatanya ni imwe mu nzira yafasha umuntu ufite inzu adafite ubushobozi bwo kuvugurura.”
Meya Muzuka kandi abagira inama yo kuba bagurisha bakimuka cyangwa bakegera ibigo by’imari na banki bikabafasha kubaka babaha inguzanyo cyangwa ubundi buryo.
Akarere nta misoro kahombye kubera ifungwa ry’Icyarabu
Muzuka avuga ko atemeranya n’abavuga ko kuba Icyarabu cyarafunzwe byatumye akarere gahomba imisoro, ahubwo ngo imisoro yariyongereye kuko hari ibindi bikorwa byakozwe kubera ifungwa ryo mu Cyarabu.
Ati “Ibijyanye n’imisoro muvuze ngo yaragabanutse mwaba mwibeshye cyane, kuko iyo urebye uburyo Akarere twagiye tuzamuka mu misoro tuva kuri miliyoni 500 cyangwa 600, tukaba tugeze kuri miliyari ku mwaka, kuko amasoko yubatswe yagiyemo abantu benshi, n’andi mazu meza yubatswe nayo yagiyemo abantu benshi, ibijyanye n’imisoro byo bimeze neza.”
Amaherezo igisa n’amatongo yo mu Cyarabu azubakwa
Ashingiye ku bantu bamaze gusaba ibyangombwa byo kubaka, Meya Muzuka avuga ko hari icyizere ko Icyarabu kizavugururwa kikamera neza nk’uko byifuzwa, n’ubwo bwose byatinze.
Muzuka avuga ko Abarabu bahafite inzu bamaze icyumweru kimwe bavuganye ko babonye ibyangombwa biturutse iwabo, bityo ngo bagiye gutangira kubaka mu gihe gito. Naho Abanyarwanda bo ngo abenshi bamaze gusaba ibyangombwa byo kuvugurura ku Karere.
Ati “Abarabu dufitanye gahunda, kuko no mu cyumweru gishize twaravuganye batubwira ko ibijyanye n’impapuro zibemerera kuza kubaka basa naho babirangije, ikindi n’abo batari Abarabu, nabo baratangiye, hari abamaze kugurisha ibibanza byabo tuzi, hari abamaze gusaba ibyangombwa byo kubaka, ubwo tukaba twizera ko umujyi wacu ugiye kugira isura nziza.”
Umuyobozi w’Akarere ka Huye yemera ko uko Icyarabu kimeze kuri ubu byangiza isura y’Umujyi wa Huye, ariko akizeza ko amaherezo ari uko bizarangira havuguruwe nubwo nta gihe gitangwa bizaba byakorewe.


text:
Kamonyi: Habaye umuganda udasanzwe wo kuyobya amazi y’umukunguri yangije imirima y’umuceri
Ku wa gatatu tariki 16/5/2012, Abaturage b’Akagari ka Mukinga, Umurenge wa Nyamiyaga ho mu Karere ka Kamonyi, Bifatanyije n’abayobozi b’Akarere ndetse na Minisitiri w’Umurimo mu gikorwa cy’umuganda udasanzwe wo guhangana n’ibiza biterwa n’imvura nyinshi, imaze igihe igwa, ikaba yarangije hegitari zigera kuri 50 z’umuceli uhinze mu gishanga cy’umukunguri.
Iyo mvura nyinsi imaze igihe igwa, yatumye umugezi w’umukunguri mu murenge wa Nyamiyaga w’akarere ka Kamonyi, n’uwa Kinazi w’Akarere ka Ruhango, urengerwa, dore ko n’ikiraro cyahabaga cyari cyarasenyutse. Amazi yabaye menshi muri uwo mugezi, maze ashaka inzira mu mirima y’umuceri.
Mu muganda udasanzwe wo kuri uyu wa gatatu, abaturage bafatanyije n’abayobozi, bagerageje kugomera amazi no kuyayobya kugira ngo atazongera kunyura mu mirima y’umuceri. Mu gukumira amazi hifashishijwe imifuka y’imicanga, n’ibiti biyishyigikira; baca n’imiyoboro mishya amazi azajya anyuramo aho guca mu mirima y’umuceri.
Minisitiri w’abakozi ba Leta n’umurimo Anastase Murekezi wari waje kwifatanya n’abaturage ba Kamonyi muri uyu muganda, yabashimiye ubwitabire bwabo muri iki gikorwa ndetse anabasaba ko bakomeza uyu murongo mwiza wo gutanga umusanzu wa bo mu kwiyubakira igihugu.
Naho umuyobozi w’Akarere ka Kamonyi, Rutsinga Jacques, yasabye abaturage guhora biteguye guhangana n’ibiza aho batuye, bacukura kandi bahora basibura imirwanyasuri mu mirima ya bo, bakanakangukira gahunda yo gutura ahateganyijwe Imidugudu.
Iki gishanga cya Mukunguri, kiri mu rugabano rw’Akarere ka Kamonyi na Ruhango; kikaba gihinzemo umuceri ku buso bwa hegitari zigera kuri magana arindwi (700). Igikorwa cy’umuganda udasanzwe kikaba cyari kigamije gukumira amazi ngo adakomeza gukwirakwira mu mirima y’umuceri.


text:
Iri torero rimaze imyaka 12 rikorera mu Rwanda, rifite amashami hirya no hino mu gihugu, ubuyobozi bwaryo butangaza ko muri iyi minsi usanga abantu iyo bamaze kumva ko ari abakozi b’Imana biyicarira bakumva ko ibindi bizizana , nyamara Bibiliya igaragaza ko benshi basengaga bakanakora.
Mu kiganiro IGIHE yagiranye n’Umuyobozi Mukuru w’iri torero mu Rwanda, Bishop Dr. Fidèle Masengo, yatangaje ko iki igiterane kizatangira ku itariki 14 kigasozwa ku ya 18 Werurwe 2018, kikazibanda ku rubyiruko.
Yavuze ko urubyiruko muri iryo torero rugize 60%,abenshi bakaba bararangije kaminuza bityo bakeneye guhwiturwa kuko gukorera Imana ntawe bibuza gukora akazi gasanzwe.
Insanganyamatsiko y’iki giterane igaruka ku ‘guhagurutsa urubyiruko no kurutegura mu buryo bw’umubiri ubw’umwuka no mu bukungu.’
Bishop Dr Masengo ati “ Turashaka ko urubyiruko rwacu ndetse n’abandi bo hanze bazaza kwitabira, buri wese azamenya ko igihe cyose umuntu akiri mu mubiri ko byanze bikunze hari ibyo akenera kandi agomba kubikorera.”
Yongeyeho ati “ Twasanze ko akenshi mu madini atandukanye dutegura abantu mu buryo bw’umwuka tukibagirwa ku bategura mu mubiri no kubabwira ku byo umubiri ukeneye ndetse n’uburyo bigerwaho.”
Bishop Dr. Masengo avuga ko kuba umuntu yavuga ko ari umunyamwuka, atagira icyo kurya, atagira isuku,atagira inkweto hari nubwo bituma n’abamureba bakemanga ubwo butumwa avuga.
Yavuze ko ababyiruka bakwiye kwivanamo ko umukozi w’Imana aba ari umuntu udakora ,wumva ko azasenga ibindi bikizana.
Muri iki giterane hazabaho kandi kumenyana ndetse hatangwe n’ubuhamya bw’urubyiruko rwiteje imbere bugaragaza ko ibyo kwiteza imbere bishoboka.
Hazaba hari inzobere zigisha muri kaminuza ndetse n’abandi bakora ubugenzuzi mu mishinga itandukanye no mu mabanki akaba aribo bazatanga ibiganiro mu matsinda, ngo abantu bihangire imirimo, bizigame kandi bisobanukirwe.
Umuyobozi ushinzwe itangazamakuru n’itumanaho akaba n’umuhuzabikorwa w’icyo giterane mu rusengero Four Square Gospel Church ishami rya Kimironko, Mugwema Wilson, yatangaje ko nk’urubyiruko basanze iki giterane ari ngombwa , itorero rikabashyigikira.
Umwihariko muri iki giterane ni uko abazaba bakurikiranye inyigisho za mu gitondo z’ibijyanye no kwiteza imbere basabwa kwiyandikisha mbere aho uru rusengero rukorera Kimironko bakavuga n’iminsi bazabonekaho kugira ngo itorero rizamenye abo rigenera amafunguro igihe bazaba bifuza no kuza kwitabira amateraniro ya nimugoroba.
Iki giterane cy’iminsi ine kizaba kirimo abavugabutumwa baturutse muri Repubulika Iharanira Demokarasi ya Congo na Kenya ndetse n’abo mu Rwanda.
Hazaba hari n’abaririmbyi nka Gisubizo Ministries, Alarm Ministries, True Promises,Healing Worship Team n’abandi baririmbyi bo muri iri torero.


text:
Uko warwanya Iminkanyari ukorejeje igi
Umweru w’igi n’ikiribwa gikungahaye mu gukomeza umubiri cyangwa se (proteine) kizwiho kuba gikoreshwa mu kurwanya iminkanyari.
Ibikenerwa :
1. Igi
2. 1cl yamavuta y’ubuto
3. Igice cy’indimu
Ibikoresho :
1. Icupa
2. umutozo
Uko wabigenza :
1. Mena igi ribisi utandukanye umweru w’igi n’umuhondo waryo
2. Umuhondo wushyire ku ruhande(ntuwujugunye ushobora kuwukoresha mubindi uributegure)
3. Kubita umweru kuburyo uhinduka
4. Ongeramo amavuta y’ubuto hamwe n’umutobe w’indimu
5. Bivange
6. Ubishyire mw’isura wirinda kugeza aho amaso azengurukiye
7. Birekereho iminota 30
8. Bikureho mw’isura yawe ukoresheje amazi akonje
9. Ihanagure na essui main isa neza
10. Ibyo nibyo gukora rimwe cyangwa kabiri mu cyumweru
Ubwanditsi
photo : google


text:
Rugabisha yakunze kugaragara muri filime z'uruhererekane harimo niyitwa Virunga School ubu kandi akaba ari mu bategura Festival yitwa Mashariki African Filime Festival. Nizeyimana Kassim ari we Rugabisha atangiye umuziki we ku mugaragaro n'indirimbo yise Hero Mama. Rugabisha aganira n'umunyamakuru w'inyarwanda yamutangarije ko kwandika iyi ndirimbo byaturutse kuri Mama we aho yitegereje uburyo amwitaho kandi ari we azi kuva mu bwana bwe. Yagize ati:
Nuko ari we nzi kuva ndi umwana kugeza mbaye umugabo ni we Mama kandi ni we Papa, mbese ni byose kuri njye, kuva kera yambaye hafi ntiyantereranye yampaye byose nanjye nsanze nta kindi namukorera uretse kumushimira mbinyujije muri iyi ndirimbo, bisobanuye ko yambereye intwari kugeza n'ubu.
Uyu muhanzi n'ubwo yayikoze agendeye ku mubyeyi we, gusa ubutumwa burimo ni ubw'abantu bose kuko buri muntu wese aba afite byinshi yashimira umubyeyi we cyangwa uwo afata nk'umubyeyi we. Amwe mugambo agaruka muri iyi ndirimbo harimo aho avuga ngo "Ni wowe rukundo, wampaye byose, urabaruta bose Mama." Asubiramo cyane ashimangira ko Mama we ari intwari ati "Ndagukunda Mama (I love you Mama).
Rugabisha yiteguye gufatanya umuziki n'ibikorwa bya sinema na cyane ko ngo ntaho bitanira byose kuko bigendana n'ubuhanzi. Rugabisha aganira yakomeje avuga ko nubwo atangiye urugendo rwa muzika ubu, guhanga yabitangiye kera akiga mu mashuri yisumbuye gusa ngo igihe ni iki. Yagize ati: "Gutangira muzika ubu ni uko ari cyo gihe nihaye cyo gutangira ku mugaragaro, mbijemo mbikunze kandi nzabikora nk'umwuga wantunga".
Rugabisha yakomeje atangaza ko imbogamizi azahura nazo zitazatuma acika intege kuko ari byo bizamufasha kugira inzozi impamo. Uyu muhanzi ukomora impano kuri Sekuru we wari uzi kuririmba no gucuranga inanga, yadutangarije ko amashusho y'iyi ndirimbo azasohoka vuba, cyane ko amashusho yamaze gufatwa.
Ibikoresho byakoreshejwe mu ifatwa ry'amashusho ya 'Hero Mama' azasohoka vuba


text:
AMAGARA ARAMIRWA NTAMERWA[1]
Uyu mugani Abanyarwanda bawuca bawukurije ku muntu wari
warazambijwe n'akaga k'ubukene, hanyuma akagira amahirwe ubukire bukamudamaraza; ni bwo bavuga, ngo «Amagara aramirwa ntamerwa !» Wadutse ku ngoma ya
Gahindiro, ukomotse kuri Migambi se
wa Bisangwa, umutware w’lngangurarugo za Rwabugili; ahasaga
umwaka wa 1800.
Rimwe, Yuhi Gahindiro sekuru wa Rwabugili yarambagiye u Rwanda, ageze mu nzira ahasanga akana k'agahungu k'akananu gasa n'agashigaje inkunga nto kagapfa. Akabonye agira impuhwe; abwira abo bari kumwe, ati «Nimukanzanire».
Barakazana, akabaza icyo gashaka
kurya cyagakiza. Akana, kati «Ndashaka
ituri». Gahindiro abaza abatware n'abahungu ituri icyo ari
cyo, barabiyoberwa. Babaza rubanda rwa giseseka rwaje
rushagaye umugendo w'umwami n'abatware, bati «Muri mwe
ntawamenya ituri icyo ari
cyo ?» Havamo umwe ababwira ko ari ibihaza
bicucumye mu bishyimbo.
Ubwo Gahindiro amuha uwo mugabo ubivuze,
amuha n'abagomba kujya bagemura ibishyimbo n'ibihaza.
Uwo mwana yitwaga Migambi. Nyuma bararimukura, bamwita «Rugombituri», kuko Gahindiro akimutoragura ku nzira bamubajije icyo ashaka, ati «Ndashaka ituri !»
Haciyeho iminsi, wa murezi wa Migambi aragaruka abwira Gahindiro, ati «Mbigenje nte ko wa mwana wandagije noneho agiye kuzira ubworo ?» Gahindiro amuha inka z'imbyeyi icumi zo kumukamirwa. Umugabo arazijyana akamira Migambi.
Nyuma y'amezi atandatu, Gahindiro aramutumiza; baza kumumumurikira Migambi ari umushishe usa na bike. Aguma ubwo kwa Gahindiro areranwa n'abana be, abyirukana na bo; arashakirwa abyara Bisangwa uyu watwaraga urugo rwa Rwabugili rw'i Rubengera, agatwara n'umutwe w'umurangangoma wa Rwabugili witwaga Ingangurarugo na barumuna bazo Inshozamihigo.
Muri iryo murikwa rye
rero abari baramubonye ari
uruzingo baramuyoberwa barabaririza. Wa mugabo, ati «Ese
si wa mwana washakaga ituri !» Bose baratangara
bati «Amagara aramirwa ntamerwa». Ni bwo imvugo
ikwiriye ibwami no ku karubanda
ihinduka umugani.
Kuva ubwo rero, baba babonye umuntu wigeze kuzahazwa n'akaga hanyuma agahembuka akadibika umubyibuho, bakamugereranya na wa mwana Migambi, bati «Nimurorere amagara aramirwa ntamerwa !»
Kumira amagara =Kuyobokwa n'umugisha.
[1] ----- Original Message -----
From:
"Felicien Barabwiriza"
To:  ; "DHR"  ;  ; "rwandanet"
;
Cc:  ;
Sent:
Subject:
[rwandanet] Insigamigani 70
/ Amagara aramirwa ntamerwa
Hari igihe Dr. Murayi yigeze
kunyuza muri izi
mbuga ibigwi bya Bisangwa bya Rugombituri.
Bisangwa uyu niwe watwariraga Rwabugili umutwe
w'ingabo witwa ingangurarugo. Se wa Bisangwa rero
ntiyavutse yitwa Rugombituri, ahubwo yari Migambi.
Nimwisomere uko yaje guhabwa iryo zina!!
FMB
__________________________________


text:
KANDA HANO UREBE VIDEO
Umutima utera amaraso ukayohereza mu bice byose bigize umubiri kandi amaraso akaba agendamo ibintu nkenerwa mu ngingo zose z’umubiri harimo umwuka wa oxygen duhumeka ndetse n’izindi ntungamubiri zitandukanye zituruka mu mafunguro.
Umutima kandi ufasha mu gusohora imyanda mu mubiri, ukayijyana aho igomba gusohokera nko mu bihaha, impyiko, mu ruhu n’ahandi henshi hatandukanye inyuze mu maraso.
Mu maraso kandi habamo abasirikare barinda umubiri indwara zitandukanye, bityo umutima ukagira uruhare rukomeye mu ikwirakwizwa ryabo.
Abahanga bavuga ko kurya ibiryo by’umwimerere bituma umutima umererwa neza kandi bikawurinda gufatwa n’indwara zitandukanye kuruta kurya ibiryo byo mu nganda bigaragara hirya ni hino mu maduka nk’umuceri n’ibindi.
Ibi ni bimwe mu biribwa bifasha umutima kumererwa neza kandi ukabaho igihe kirekire nk’uko inzobere mu by’ubuzima zibitanagaza.
1.Epinari
Epinari ni imboga nziza cyane, ziri mu bwoko bubiri bwonyine bw’imboga bubonekamo ibyo bita “coenzyme Q10”, twavuga ko ari intungamubiri zikomeye zituma umutima ukora neza ndetse zikawurinda kuba wakwangirika.Muri izi mboga kandi habonekamo izindi ntugamubiri nka “antioxidant, potassium vitamin, acide foilc, betaine n’izindi.
2. Ibinyamisogwe
Ibinyamisogwe nk’ibishyimbo, bikungahaye cyane ku ntungamubiri zirimo ibyubaka umubiri nka calcium, fer, na potassium, by’umwahariko bikagira amavuta make. Iki kikaba kimwe mu bushobozi byibitseho bwo kurinda umutima indwara zitandukanye zikomoka ku mavuta menshi agira ingaruka mbi mu mikorere yawo.
3. Amafi ya salmon
Aya mafi aboneka mu biyaga n’imigezi bifite amazi akonje. Akungahaye cyane kumavuta ya omega akanarinda indwara z’umutima.
4. Ubunyobwa
Ubunyobwa burimo intungamubiri nyinshi zirimo amavitanimi atandukanye, amavuta meza akenewe n’umubiri, kandi akagabanya andi mavuta mabi mu mubiri nka cholesterol, ashobora gutera indwara z’umutima ndetse akaba yaziba imitsi y’amaraso.
5. Ibijumba bitetse
Usibye kuba ibijumba abenshi bahamya ko ari ikiribwa cyiza ndetse ngo bikaba binaryoha, ngo birimo intungamubiri zitandukanye nka vitamine A, C na E. Bigira kandi Beta na Carotene zirinda indwara zitandukanye harimo n’indwara z’umutima.
6.Tungurusumu.
Tungurusumu zigira uruhare rukomeye mu guhagarika kwiyongera k’umuvuduko w’amaraso ndetse zikagabanya cholesterol mu maraso. Zirinda indwara z’umutima kandi zigatuma umutima umererwa neza.
7. Chou fleur
Chou fleur ni mboga zigirira umutima akamaro, wazirya ari mbisi cyangwa zitetse. Nibwo bwoko bwa kabiri bw imboga nyuma ya Epinari, bubonekamo intungamubiri zitwa coenzyme Q10, zirinda umutima uburwayi butandukanye, zikanawurinda kwangirika.Muri Chou fleur kandi habonekamo izindi ntungamubiri zitandukanye nka Vitamin C,Acide folic, calcium, ndetse na beta carotene.
Ibindi biribwa byatuma umutima wawe umererwa neza harimo Lentilles, imboga zitwa Asparagus n’imbuto z’inkeri.


text:
Kurya ibiryo bitetse kizungu nka amafiriti, inkoko ikaranze, ibiryo bikaranze neza nibindi; nubwo biryoshye cyane, ntabwo byagufasha kugira ubuzima bwiza cyane nkuko wabitekerezaga. Ibiryo byiza nibyuzeyemo intunga mubiri, bigufasha kongere imbaraga umubiri wawe, nokongera ubudahangarwa bw’umubiri wawe.
Indyo Yuzuye:Indyo nziza
Dufatiye kurugero rw’ihuriro rya Abanyamerica ryita kundyo yuzuye, (American Dietetic Association) indyo yuzuye iba ikubiyemo ibi bikurikira: imboga nyakatsi, inyama, inyama y’inkoko, amatunda, ibinyampeke, amata, amagi, nibindi. Ibi biba bifite amavuta make kandi byuzuyemo vitamini, n’imyunyu ikenewe kugirango umumubiri wacu ukore neza. Ibindi biryo cyane cyane dukunze gukoresha muburyo bwihuse nka keke, ibiryo byo mumikebe, inyama n’amafi byo mumikebe nabyo bigira intunga mubiri ariko zitageze kubyo twavuze hejuru.
Kurya neza nuguhitamo kwa muntu. Kurya indyo yuzuye ikubiyemo ibiryo bifite amavuta make, imyunyu iringaniye, vitamin nkeya nibindi, nibyo yakabaye intego yaburi muntu. Kandi ujye wibuka ko kurya neza atari ukuzuza inda ahubwo ari ukurya ibidyo bifite intunga mubiri wacu.
Shyiraho Igitekerezo!
Subscribe to: Post Comments (Atom)


text:
SI JE LE SAVAIS PART 9
.
.
aho twagrukiye ubushize
.
tukamumenaho acide agahindana!!? umwe ambere ati: yego kabsa, nibintu byoroshye byahatr, ahubwo guhera ejo nukujya kureba aka gakobwa kuri ririya shuri, tumenye uburyo gatahamo, imikorere yako. mbese tukigeho neza tubone uburyo tuzagafatisha, amazina yako ni angella bennett!..
.
PART 9
.
ubwo ibyo bisore byapanze gahunda bityo, bifata umwanzuro ko bigomba gukorera amafaranga uko byamera kose, bakangiza umubiri wa angella kuburyo igikundiro yari yifitiye adasikarana nagato.
.
.
kurundi ruhande kwishuri, obedia nibwo yari akihagera avuye gushaka agakapu kiwe, gusa byagaragaraga ko adatuje nagato, bitewe nibintu yari amaze kubona kumuhungu ukundana na mushuti we ,angella. ubwo yaraje yihuta ahita yinjira muri class yabo, asanga mwarimu arino kurangiza kwigisha, ahita yihuta yicarana na angella ntanijambo narimwe avuze, ahubwo yitegereza angella mumaso cyane akumva amugiriye agahinda kenshi, angella nawe abibonye biramuyobera ahita amubaza ati: niko se obedi! ko mbona unyitegereza cyane nkaho………… atarakomeza, abona obedia yatangiye kuzenga amarira mumaso, angella biramuyobera, ahita ahindukira afata obedia muntoki aramubwira ati: ese obedia byagenze bite ko mbona………… agakapu kawe wakabuze se!? angella arebye abona agakapu obedia aragafite, noneho biramuyobera, akomeza kwibaza icyaba kibaye kuri mushuti we biramucanga, hashize akanya yashobewe yumva obedia aramubajije mukajwi agatoya kuzuye akababaro nagahinda kenshi ati: ese angella, nkubaze akabazo gatoya!? angella nawe ati: yego obedi! kandi rwose wihangane umbwire icyo wabaye kuko ndumva ngize ubwoba!. ubwo obedia, yeguye umutwe arongera areba angella, aramubaza ati: angella, japhet uramukunda!? angella ati: hahahaha, ibaze nukuri! cyangwa niyamikino yawe obedi!? obedia arongera ati: angell, ihangane umbwire nukuri pe! angella ati: ndamukunda rwose kandi nawe urabizi, ubwo se kuberiki urimo kumbaza ibyo bibazo!? obedia ati: uramukunda cyane kuburyo utamureka!? angella ati: cyane rwose, kuko nawe arankunda ndetse cyane, kuberiki ariko ubundi!?.
.
.
.
obedia ati: umva rero angella, uri inshuti yanjye ariko sinakwifuriza gukundana numuntu nkuriya, kuko……… angella ati: yeeeh! ariko se noneho watewe nabahe obedia, ko urimo kuntungura cyane! obedia ati: angella! japhet ni inkozi yibibi nushake…….. atarakomeza, angella ahita amukubita urushyi rwiza cyane ,aravuga ati: nundi munsi ntuzongere gusebya umukunzi wumuntu, dore ko mugira amashyari kubi! obedia ati: ariko se angella, mubakugirira ishyari nanjye ndimo koko!? angella ati: nonese ubwo ibyoumbwira nibiki koko! japhet wanjye nkunda nawe akankunda………. atarakomeza, obedia ahita avuga ati: nukur kwimana angella, unyizere kandi, japhet ni indaya yumuhungu, njye ubwanjye namwiboneye hamwe nindaya yo mukabari, ubwo nari nagiye gufata igikapu cyanjye! angella ati: reka reka, nonese ………. ubwo angella yari yatangiye gushoka amarira mumaso, atiyumvisha uburyo japhet yaba yakoze ibyo bintu. obedia we yakomeje kumubwira uko byose byagenze, amubwira uburyo yakubitanye na japhet arimo gusomagura uwo mukobwa, ndetse kandi bavuye mucyumba, mbese amubwira byose ntanakimwe asize, bituma angella yumva abaye nkutaye umutwe, arararira cyane, agahinda karamwica, obedia agerageza kumuhoza ariko biranga dore ko arinabo bonyine bari basigaye muri class, obedia yashatse kumufata ngo amuhanagure mumaso, angella aranga aramwiyaka ndetse ahita yikubita arasohoka arigendera asiga obedia wenyine, obedia nawe abonye ntakundi byamera, aribwira kumutima ati:” reka mureke abanze atuze, wenda ahari arafata umwanzuro muzima!!”. ubwo angella we yarasohotse, ajya gufata imodoka ye ngo yitahire, ariko akumva atari bubone imbaraga zo kwitwara, nibwo yahise akora mu gakapu ke afata phone agira ngo ahamagare umushoferi wabo aze amutware, agikanda kuri phone abona hari message yaje,kumbe ni nimero ya japhet yohereje message igira iti:” hello angella, ni jack, inshuti ya japhet chr wawe, nkwandikiye iyi message nkumenyesha ko chr wawe japhet yagiye mubitaro ejo hashize bitewe nimpanuka ikomeye yagize, akaba yarafashe igitanda, ubaye ushoboye wagera LONGLIVE HOSTIPAL, ukamusura,thanks!!”. angella yasomye message arikanga, yibaza ukuntu obedia yaba yabonye japhet muri EAST COAST BAR nindaya kandi ari mubitaro, kikamuyobera, ubwo sinzi ahantu yahise akura akabaraga, ahita yatsa imodoka yerekeza kubitaro japhet arwariyemo!
.
.
.
aho kellia na cyntia bari bari, nundi bari bakiri kwishuri, basohotse class ahubwo bari mugakantine karaho hafi mukigo, barimo kunkwa utu jus banaganira, nkuko inshuti zose zimera, cyntia ati: hari igihe nicara ngatekereza njye na william twicaye imbere yameza ateguye neza, turimo gusangira utuntu dutandukanye, twishimye duseka, anyita chr, honey cyangwa darling nanjye ngasubiza………….. kellia ati: hahahahaha, ariko uri akajiji basi!, gusa humura igihe kizagera, ubone uwo wahaye umutima wawe, kandi rwose humura william uzamubona, reka angella abanze ave munzira gusa! cyntia ati: erega nanjye mfite icyizere ko william azaba uwanjye, ahubwo buriya njye harigihe nziha akanyabugabo ngahita mubwira ko mukunda! kellia ati: hahaha, wabishoboye se sha! gusa banza witonde kuko ushobora kuhakura indobo, kuko william akunda agella! cyntia ati: ariko nibyo pe, ahubwo se babasore……………. kellia ati: reka wizana icyo kiganiro nawe, uragira ngo hazagire utwumva tubizire! wowe humura nibabikora bazahita baduhamagara tubahe amafaranga yabo! cyntia ati: cyakora cyo ndabizeye, kuko………….. atarakomeza yumva phone ye irasonnye, arebye abona ni nimero nshya atazi.
.
.
.
ubwo cyntia yafashe phone yereka kellia, aramubaza ati: doo! ni nimero nshya, buriya si babasore kelli!? kellia ati: reka reka, babasore se sitwabahaye nimero yanjye gusa, hari iyawe bafite!? ubwo cyntia yafashe phone ashyira kugutwi aritaba ati: hello!… yumva ijwi rumugabo ati: hello, bite cyntia!? cyntia nawe ati: nibyiza, naho mwe se!? umugabo ati: natwe turaho ntakibazo, nonese cyntia…… atarakomeza cyntia ahita avuga ati: nonese muri bande ko ntarimo kubamenya!? umugabo ati: oooh! birumvikana ntago wari kumenya, gusa ndi umuntu wifuje kuganira nawe kuva kera cyane….. cyntia ati: yeeeh! ngo kuganira nanjye!! umugabo nawe ati: yego rwose, ndakwinginze kandi ntumpakanire, kuko ndabishaka cyane! cyntia ati: hoya humura pe! kuganira se hari ikibazo kirimo!! umugabo ati: nonese basi, kuruyu mugoroba nakubona nka saa 19:00!? cyntia ati: naboneka rwose ntakibazo! umugabo ati: wooow! nukuri cynti, urakoze cyane, cyane kandi kuburyo utabumva, ngaho rero ndaba ndi kuri MMT BEACH, ndaba ngutegereje! cyntia ati:yego ntakibazo! umugabo ati: woow! urakoze cyane,bye, naha mukanya. ubwo bakupye phone, kellia ahita abaza cyntia ati: uwo ninde cynti!? cyntia nawe ati: reka reka simuzi, gusa yambwi………… kellia ati: hoya byose nabyumvaga maze! ariko uwo muntu ashobora kuba akomeye cyane! cyntia ati: kuberiki se!? kellia ati: ubwo se umuntu murahurira kuri MMT BEACH koko!!!! cyntia ati: hhhm! nonese niyo mpamvu…….. kellia ahita avuga ati: ariko buriya uzi aho hantu ukuntu hahenze sha, ntago ujya ujya wumva ngo MMT HOUSE se!? cyntia: yego ndanahazi, iriya nzu yubatse kunyanja se!? kellia ati: yego nyine, ubwo murahurira kuri beach yayo!! mbega, ahubwo njye ngize ubwoba! cyntia nawe ati: wakora niki sha! njye ndumva noneho umutima ugiye guturika! kellia ati: ahubwo wasanga ari william ashaka kugukorera surprise shn cynti!! cyntia ati: yiweee! ceceka sha, uyu munsi nawandika mumateka pe, gusa nibishoboka shn!! ubwo bakomeje kuganira, amasaha akomeza kwicuma.
.
.
.
ubwo angella we yaramaze kugera kubitaro, aparika imodoka ye vuba vuba, arasohoka,afata phone ahamagara za nimero, jack aritaba ati: yego angella!! angella nawe ati: ngeze kubitaro, japhet arwariye mkiye cyumba!? jack ati: eeeh! ngwino muri LLH 789 room,niho turi! ubwo angella yahise azamuka yihuta, agera muri iyo room koko asanga japhet aryamye kugitanda namabande mwijosi, erick na jack nabo bicaye aho hafi, angella ntakindi yakoze, yahise yiruka ajya kureba aho japhet umukunzi we aryamye, amukoraho aramubaza ati: chr, byagenze bite!? japhet nawe, avuga mukajwi gatoya ati: shr, humura ndaza kumera neza, muganga uyambwiye ko bitarenze ejo nzaba ntashye! birumvikana angella we, yari yatangiye kurira nkuko abakobwa bose bamera, ariko japhet agakomeza kumwihanganisha ati: ariko humura chr, urimo kurira ugatuma ndushaho kuribwa nukuri! angella nawe, mwijwi ryuzuye agahinda, ati: chr, kuberiki utambwiye kare koko!? japhet ati: ejo se ko narimeze nkuwapfuye kweli, ubwo nari kukubwira nte, ko aruko bahise banzana mubitaro vuba vuba!
.
.
.
ubwo japhet yavuze atyo, bituma angella akomeza kuvangirwa, akibaza kumutima ati:” ese kukuberiki obedia yaba yambeshye koko!!” angella yabaye acyibaza atyo yumva japhet amufashe akaboko,amureba mumaso, avuga mukajwi agatoya ati: angella ndagukunda cyane!. ibyo bigatuma angella akomeza kugira ikiniga, nagahinda, ariko nawe arihangana arasubiza ati: nanjye ndagukunda cyane japhet!. aho jack na erick bo bari bicaye, bari basa nkabarimo gushwana, erick akabwira jack ati: njye nyamara ahari igihe nzabwira angella ukuri, kuko ndabona murimo gukina nubuzima bwe mugakabya cyane! jack ati: ariko waba uri imbwa shahu!! ubwo se……… atarakomeza, abona erick yatangiye kuzana amarira mumaso, ahita avuga ati: ese mn! biranakurijije kweri!? erick ati: ariko se koko jack, mwaretse ibyo bintu murimo ko ntakeza kabyo kweri! jack ati: umva nukuri pe!! ese wabayute mn…… atarakomeza yumva umuntu amukozeho, arebye abona ni angella, aramubwira ati: jakc waje hanze nkakubaza gatoya! jack nawe ati: ntakibazo kabsa! ubwo bahise bajya hanze, angella afata jack mumaboko aramubaza ati:ese jack! koko japhet yakoze imanuka ejo!?
.
.
.
jakc nawe ati: yego,yarimo gukora sport kwigare yikubita hasi agwa mukintu kimushinga mwijosi! angella banza gutekereza ho gatoya, arangije aravuga ati: urimo kuvugisha ukuri se jack!? jack ati: egoko!ubwo se nakubeshya ngo bimarire iki kweri! angella ati: shn, nanjye sinzi pe! jack arongera ati: ariko njye ndabona hari ikibazo kidasanzwe ufite, kitaturuko chr wawe arwaye! angella aho gusubiza, akitsa imitima! jack abibonye atyo, aramufata amujyana ahantu kuruhande, hatarabantu bari gutambuka, aramubaza ati: ariko se angel, ufite kibazo ki kweli!, ko ntabyumva neza! angella ati: hoya! nuko umukobwa winshuti yanjye, yaramaze kumbwira ko abonye japhet muri E.C.BAR nindaya! jack ati: jesus!! kandi ubwo wabona ari umwe witwa obedia wabikubwiye!! angella ati: yego nyine niwe! kuberiki se!? jakc nawe yitsa imitima, aravuga ati: sha burya kutamenya nibibi pe, uriya mukobwa wirirwa yiruka kuri japhet ngo aramukunda, kandi azi ko mukundana niwe ushaka kubateranya kweri!! angella ati: yeehh! reka reka, ibyo ntibishoboka jack!! jack ati: yewee! nanjye byananiye kubyakira pe, siwe wazanye agapapuro wandikiye japhet!? angella nawe ati: yego nyine ni obedia! jack ati: nonese ubundi yaje gukunda ate japhet kandi azi ko nawe umukunda, ko aribyo nibaza bikanshanga! ubwo angella we yari yaguye mukantu, atabyumbva neza! jack arongera aravuga ati: nonese ntegereza hano, nyarukire murugo kwa japhet nkuzanire amabaruwa yose obedia amwandikira, ngo aramwikundira, ngo angella afite abandi akunda…… gumaha ndaje nzizane, uzibone, umenye uwo wita inshuti ashaka kuguteranya na chr wawe! ubwo jack yabaye nkutera intambwe, angella ahita avuga ati: hoya zireke nubundi namenye ukuri!, mbega obedia wumugome we!! uzi ukuntu yanyumvishaga uburyo japhet ari inkozi yibibi, kumbe nawe aramushaka di!! jack ati: singaho ra! yewe njye narumiwe pe! gusa imana ishimwe ko bimenyekanye kare! jack kumutima ati:” ahuih! imana ishimwe imitwe irakoze!” ubwo angella yabwiwe ibyabwirwa, arangije asubira kurwaza umukunzi we!! ‘’’ yoooh! obedia disi ararenganye!”””
kwishuri ryaba angella ho, umwe muri bya bisore biri guhiga angella, yari ageze kwirembo, asuhuza umugabo waharindaga, aramubwira ati: waje tugapanga se wangu! birumvikana ntiyari kubyanga kandi harimo agafaranga, igisore cyahise gikora mumufuka gikuramo inoti imwe, kiyiha wamurinzi, kiramubwira ati: urabona iyi photo! umurinzi nawe ati: yego! igisore kiti: nzaguha andi mafaranga, nubona uyu mukobwa yinjiye cyangwa asohotse mo hano uzahite uhamagara izi nimero, sibyo!? umurinzi ati: ntakibazo rwose, gusa bib ari amahoro!! igisore kiti: humura, nuko namukunze gusa, ariko nyine bibe ibanga ryannjye nawe,sibyo!? undi ati: yego! ubwo igisore yamusigiye nimero, nifoto ya angella, ngo azagihamagare namubona, kirangije kirigendera.
.
.YOOH! SINGAHO JACK ATERANYIJE ANGELLA NA OBEDIA!!
.ESE NINDE UHAMAGAYE CYNTIA, NGO BAHURIRE KURI MMT BEACH!?
. SINGAHO UMURINZI AGIYE KUTANGA ANGELLA!
.
NTUCIKWE PART 10…LOADING..


text:
Yanditswe na Constantin Tuyishimire
Imibare itangwa n’ubuyobozi bw’akarere ka Gicumbi igaragaza ko abakobwa barenga 650 bafite hagati y’imyaka 16 -21 y’amavuko babyariye iwabo utabariyemo abagitwite.
Bamwe muri aba bakobwa bavuga ko bahura n’itotezwa mu miryango aho hari ababita indaya n’ibindi.Bamwe mu baganiriye na TV na Radio one ni abo mu murenge wa Byumba benshi bafite abana bari mu kigero cy’umwaka umwe, bavuga ko guhabwa akato bituma baguma mu bukene.
Iri totezwa rikorerwa abakobwa babyariye iwabo kandi ryemezwa na bamwe mu bayobozi begereye abaturage ku midugudu no mu tugali aho ngo hari n’abahabwa inkono yabo bwite nk’uko bisobanurwa naUWINEZA Solange ahagarariye abari n’abategarugori mu kagali ka Gasuna mu murenge wa Byumba aho muri aka kagari habarirwa abakokwa barenga 40 babyariye iwabo.
Ngo aba bakobwa bifuza ko ubuyobozi bwabafasha itotezwa bakorewa rigacika bakabumbirwa hamwe bakiteza imbere aho gukomeza kugira ubuzima bubi ndetse n’abana babo badasigaye.
Ku ruhande rw’ababyeyi bamwe mu bashyirwa mu majwi mu guha akato aba bakobwa, benshi babwiye Tv na Radio ko batishimira ko umukobwa ubyarira iwabo ;abandi bakabagaragariza icyizere gike bavuga ko n’ubundi bakomeza gusambana bakaba babyara n’abandi bana iwabo kuko hari ababyariye iwabo inshuro zirenze imwe.
Umukozi w’akarere ka Gicumbi ushinzwe uburinganire n’iterambere ry’umuryango Munyezamu Joseph avuga ko bagiye kurushaho guhindura imyumvire ya bamwe mu baturage cyane cyane abagiha akato abakobwa babyariye iwabo ku buryo aba bakobwa bafashwa guhurizwa hamwe mu matsinda bagakorana n’ibigo by’imari bakava mu bwigunge.
Ikindi abaturage bakomeje gusaba ubuyobozi ni ugushyira imbaraga mu gukurikirana abateye inda aba bakobwa kuko ngo hari abidegembya nyamara abana babyaye bari mu buzima bubi batananditse mu bitabo by’irangamimerere.


text:
Bitewe n’ibyo umuherwe yakoreye mushiki we mu bukwe, abaturage batangiye kumushidikanyaho
Ubukwe bw’agahebuzo bukomeje gutangaza abantu bose
Bavuga abafite amafaranga ariko uyu we birarenze, kuko n’ubona ibyo yayakoreye nawe urumirwa
Umugabo w’umuherwe wo mu gihugu cya Nigeria yatunguranye mu bukwe bwa mushiki we, anyanyagizwa akayabo ka miliyoni eshatu z’amanaira mu bantu bitabiriye ibirori, bose barumirwa gusa bibatera impungenge no kwibaza byinshi kuri iyo myitwarire ye.
Umuherwe Nwanta Anayoeze Yonaracha wo mu gihugu cya Nigeria, umenyerewe mu bucuruzi bw’amavuta n’ibikomoka kuri peterori mu gihugu cya Nigeria, yanyanyagije mu bantu N3.000.000, ubwo mushiki we Mrs Monica Nwokeocha yasezeranaga imbere y’amategeko mu gace ka Abia.
Ababonye uko uyu mugabo anyanyagiza amafaranga muri ubu bukwe, basigaye bibaza byinshi bitandukanye, bibaza niba Nwanta Anayoeze Yonaracha atazabicisha amafaranga.
Nwanta Anayoeze Yonaracha yatashye ubukwe bwa mushiki we aherekejwe n’umugore we n’abana babo
ntago ayo mafaranga bayatwara aramugarukira kuko niyo mico yabantu bava muburasirazuba bwa nigeria aribo bitwa igbo people bafite umuco wo kunyanyagiza amafaranga mu birori byabo ariko ntamuntu uyafata iyo ibirori birangiye barongera bakayamukusanyiriza
Abakire barakimara.Binyibukije umucuruzi wo mu Rwanda witwa Majyambere Silas.Nawe yajyaga ahagarara mu modoka ye akanyanyagiza amafaranga ku bantu bahagaze ku muhanda.Ni umurengwe ariko ni byiza GUTANGA nkuko Yesu yavuze(Ibyakozwe 20:35).Gusa tujye twibuka ko ubukire butatubuza kurwara,gusaza no gupfa.Twese tumara igihe gito ku isi.Ikindi kandi,nkuko bible ivuga muli 1 Timote 6:10,gukira bitera abantu benshi gukora ibyaha,cyane cyane ubusambanyi,kandi bigatuma abakire bahangayika.Niyo mpamvu muli Matayo 6:33 Yesu yadusabye "gushaka mbere na mbere ubwami bw’imana".Ababikora,nubwo aribo bake,bazahembwa kuzuka ku munsi w’imperuka,babeho iteka muli paradizo (Yohana 6:40).Niba dushaka kuzaba muli paradizo,tujye dukora ibyoYesu yadusabye gukora.Ntitukibeshye ko amafaranga ariyo buzima.Dukore kugirango tubeho,ariko kandi dushake imana cyane.


text:
Mu myaka irenga 10 ishize ngo ni bwo Twahirwa Gilbert utuye mu kagari ka Musamo mu murenge wa Ruhango mu karere ka Ruhango yateye inda uwitwa Nyirabasare Seraphine babyarana umwana w’ umukobwa.
Bitewe n’ uko aba babyeyi b’ uyu mwana batigeze babana, mu mwaka wa 2010 Gilbert yaje guha isambu uyu mugore ngo izajye ivamo indezo y’ uyu mwana ndetse aza no kumuha amafaranga y’ u Rwanda ibihumbi 50 ariko ngo mu minsi mike ishije nyuma y’ imyaka umunani ibi bibaye yaje gutungurwa no kubona umunyamabanga nshingwabikorwa w’ Umurenge wa Ruhango aje guteza cyamunara umunani umugore babana ubu yagabanye iwabo.
Kugira ngo hatezwe cyamunara iyi sambu Gilbert avuga ko ari umunani w’ umugore we ariko ku rundi ruhande bakaba bayisangiye bitewe n’ uko basezeranye ivangamutungo risesuye ,ngo byatewe n’ uko yabanje kwihakana uyu mwana noneho uwo bamubyaranye akiyambaza urukiko rw’ ibanze rwa Ruhango rukamumwemeza.
Yaba Gilbert, Se umubyara ndetse n’ umugore we babana mu buryo bwemewe n’ amategeko bahamya ko barenganyijwe ubwo mu minsi ishize iyi sambu yagurishwaga mu cyamunara kugira ngo uru rubanza rurangizwe kuko rwari rwararangijwe mbere impande zombi zibifashijwemo n’ umuhesha w’ inkiko utari uw’ umwuga wo ku rwego rw’ akagari zigira ibyo zumvikanaho birimo kuba hatanzwe umurima n’ amafaranga y’u Rwanda ibihumbi 50 mu bihumbi 300 basabwaga n’ urukiko noneho andi yazaboneka na yo bakayatanga kuko ngo muri iki gihe byari byagaragaye ko nta bundi bushobozi buhari.
None ngo batunguwe no kubona isambu rukumbi bari bafite yaragurishijwe agera ku bihumbi 900 mu mafaranga asaga miliyoni babazwa nk’ indezo batiyumvisha uko yagezemo.
Umunyamabanga Nshingwabikorwa w’ Umurenge wa Ruhango Nahayo Jean Marie ari nawe warangije uru rubanza nk’ umuhesha w’ inkiko utari uw’ umwuga ku murenge yateje mu Cyamunara iyi sambu y’ urugo rwa Gilbert avuga ko ibyo uyu muhesha w’ inkiko w’ umwuga wo ku rwego rw’ akagari yakoze ari amakosa akomeye kuko bitari mu nshingano ze kurangiza imanza zaciwe n’ inkiko uretse urwa Gacaca, bityo ngo n’ ibyo yakoze bikaba ari amakosa.
Ubuyobozi bw’ Umurenge wa Ruhango buvuga ko bwakomeje kwinginga Twahirwa Gilbert ngo akemure mu bwumvikane ikibazo afitanye n’ uwo babyaranye akabanza kwihakana umwana akinangira kugeza ubwo amategeko amugonze.
Ubu buyobozi kandi bushimangira ko nakomeza kujenjeka ngo ntatange ikirego gihagarikisha iyi ndezo yavuye ku bihumbi 230 ikaba igeze muri miliyoni izakomeza no kwiyongera.
Benshi mu bagabo cyangwa se abasore bakunze gutera inda abakobwa cyangwa se abagore bakihakana abana ariko inkiko zakwemeza ko ari ababo bakabona kuvuga ko n’ ubundi batigeze babanga.Gusa ku rundi ruhande hari n’ abagerekwaho abatari abaho bitewe n’ uko ibimenyetso bibabahamya biba byaruse ibibashinjura.


text:
Ni umunsi mukuru kandi ugamije gutera imbaraga ibihugu biri mu ihuriro ry’Iposita ku Isi (UPU) birimo n’u Rwanda bigakora ibikorwa bigamije kumenyekanisha akamaro kayo muri gahunda zose.
Uyu munsi wizihijwe ku wa 9 Ukwakira 2016, hazirikanwa insanganyamatsiko igira iti “ Guha Serivisi Sosiyete nshya: tuziha n’abari kure”.
Ubuyobozi bw’Iposita butangaza ko no ku rwego mpuzamahanga intego nyamukuru yakomeje kuba umukiliya. Ibi ngo ni byo byatumye yubaka umuhora w’itumanaho ku isi yose, bigatuma Iposita itanga Serivisi z’indashyikirwa zinogeye umukiliya .
Umuyobozi Mukuru w’ihuriro ry’Iposita ku rwego mpuzamahanga Bishar Abdirahman Hussein, yashimangiye ku kizere cy’Umukiliya kuko ngo ari we bashingiraho ibikorwa byabo batanga Serivisi haba ku rwego rw’igihugu cyangwa mpuzamahanga
Yongeyeho ati “ Ibi bigaragaza uburyo ibyo umukiliya akeneye birushaho kugenda bihinduka bitewe n’itumanaho rishingiye ku ikoranabuhanga rirushaho kwiyongera, bituma havuka abakiliya bakenera serivisi aho bari hose n’igihe cyose. Gusa ibi ntibizahagarika Serivisi z’Iposita ahubwo tubikuramo andi mahirwe.”
Ubwo yagarukaga ku kamaro k’Umunsi mpuzamahanga w’Iposita, Umuyobozi Mukuru wayo mu Rwanda, Célestin Kayitare, yagize ati “Uyu munsi uduha igihe cyo gutekereza uburyo twarushaho guteza imbere serivisi zacu no guhanga udushya mu rwego rwo kongera ibyo twinjiza atari kuri twe gusa, ahubwo n’iterambere ry’Igihugu muri rusange”.
Kwizihiza uyu munsi mpuzamahanga ku itariki ya 9 Ukwakira, ngo byibutsa umunsi hashingiwe Ihuriro Mpuzamahanga ry’Iposita ku Isi ku wa 9 Ukwakira 1874, mu nama ya mbere yabereye i Berne mu Buholandi. kuri iyi tariki buri mwaka, hatumirwa ibihugu biri muri uwo muryango n’abandi bafatanyabikorwa bagahura bakaganira ku ruhare iposita igira mu iterambere ry’ibihugu.
Tariki ya 9 Ukwakira yiswe umunsi mpuzamahanga w’iposita muri Kongere y’ibihugu byo mu Ihuriro ry’Iposita yabereye i Tokyo mu Buyapani mu mwaka wa 1969.


text:
Umwarimukazi yatanze ikizamini cyo kuririmba mu mwaka wa kabiri
w’amashuri abanza.
Abana batangira kuririmba zimwe mu ndirimbo zikurikira :
* Mbe Kanyamanza keza, ko mbona wishimye, ...
* Iyo tugenda kuri gahunda, ...
* Icunga, icunga ni igiti gitangaje, ...
* Frère Jacques, Frère Jacques, ...
* Mama Sipesiyoza yazanye amata n’izindi ziva inda n’izo.
Mwarimukazi ageze ku kana kamwe k’agakobwa kaba karahagurutse,
kagendana ibakwe gatangira kuririmba n’ijwi riranguruye ari na ko
gakora ibimenyetso (gestes) bijyanye n’indirimbo. Mwarimukazi agwa mu
kantu.
Ako gakobwa kati “... sinaruhishahisha, nzaruvuga hose, ni urw'igiciro
cyinshi, nzarwambara ku manywa, nijoro ndwiyorose, …”
Umwarimukazi ati ceceka ! Ibyo uriririmba ni ibiki, urwo uvuga
uzambara ku manywa nijoro ukarwiyoroza ni uruki, warumenyeye he?”
Mwarimu ntiyiyumvishaga ukuntu agakobwa k’imyaka umunani kaba kazi
iby’urukundo.
Akana karamusubiza kati “si ururingiti se ?”
Urwenya-Umwarimukazi
Umwarimukazi yatanze ikizamini cyo kuririmba mu mwaka wa kabiri
at 2:59:00 AM
Labels: urwenya


text:
Imiterere ya ba Arlette
Arlette agira ibitekerezo byubaka, akorwaho cyane n’ibintu biba byabaye kandi akagira amarangamutima menshi. Ashirika ubute kandi aba azi gukurikirana icyo yiyemeje kugeraho, akunda kuganira. Arlette ariko ashobora no kuba umuntu wibombarika kandi ucecetse, w’umuhanga uzi guhanga udushya, ukunda kuba wenyine ndetse ugira imitekerereze yihariye.
Arlette akunda ibikorwa byerekeranye no gufasha ikiremwa muntu ku buryo abantu babimukundira, gusa nanone ntakunda ubuzima bukomeye, ashobora guhitamo kwiyegereza inshuti zifashije zizajya zimugoboka mu rwego rw’ubucuti.
Iyo akiri umwana, Arlette aba agira umutima woroshye, ucecetse kandi ukunda ubuzima bwuzuye umutekano n’ubwumvikane. Akunda gutekereza ibintu bidahari ndetse aba afite ibintu byinshi yifuza ku buryo yumva yava iwabo akajya ahantu ashobora kubona ibyo bintu.
Iyo abayeyi be batamufashije guhinduka, Arlette ashobora gukura akaba umuntu mukuru n’ubundi uhorana inzozi zidashoboka kandi ukunda ubuzima bworoshye. Ni ngombwa kandi kwita ku nshuti ahitamo kuko akenshi agendera ku gukunda ibintu no kujya ku rwego atariho.
Arlette akunda ibintu bidasanzwe, kubana n’abantu amahoro. Arlette mu rukundo aba abikomeyemo kandi yifuza umusore umukundwakaza akamutetesha cyane. Arihangana mu rukundo kandi umutima we wose awushyira ku wo yakunze.
Ku rundi ruhande, ashobora kuba umunyamahane mu rukundo kandi akifuza ko ibyo ashaka ari byo bishyirwa mu bikorwa cyane cyane iyo akeka ko bamubeshya. Mu mirimo yifuza gukora harimo kwigisha, ubumenyamuntu, amategeko, ubutabera, ubuganga, ubugeni, guteka ndetse n’ibijyanye n’ikoranabuhanga.


text:
“Uwahamagawe n’Imana agira kwumvira bigatuma agera kw’Isezerano ryiwe”
itangiriro 12:1-3, Nkuko Aburahamu yahamagawe niko natwe twahamagawe,
Kugirango tugere ku masezerano tugomba nokugendana kwumvira Imana niho
tugira amahoro murugendo rujya mw’Ijuru.
Itang. 16:1-4,21:9-12 Imana yariyarasezeraniye Aburahamu na Sara kuzabyara
Izaka,ariko Sara gutegereza isezerano biramugora abwira Aburahamu kubyarana
n’umuja we Hagari,byagize ingaruka kuko aburahamu yumviye umugore we,ntihabaye
kwihangana kuko Isezerano ryayo ntirikuka ryari kuri izaka mwene sara atari Ishimayeli’
Imana idusaba kuyumvira no kwihangana mugutegereza amasezerano,ntitwumvire abana
b’abantu kuko byatuma duhusha imigisha yacu.
Itang.19:15-17,26,29 Imana yibutse Loti kubwa Aburahamu iramutabara n’umuryango we
igihe Sodomu na Gomora harimburwaga,guhagarara kwacu neza mugakiza bituma Imana
yibuka nabacu ikabatabara,ntituve mukibanza Imana idushakamo ngo duhindukire nka Mukaloti.
2abami5:1-5,8-16 K’ubw’urukundo rw’Imana Namani war’umubembe yabwiwe n’umuja we uko
yajya gushaka umukozi w’Imana ngo amusengere agira kwumvira,ntiyitaye kureba ko ar’umuja ubimubwiye
naho yar’umutware ukomeye,Imana idushakaho umutuma uciye bugufi.
Inzira z’Imana kugira ngo abantu bayo bakire ninyinshi,aha tubona uburyo yakoresheje Elisa mugutabara Namani,
ariko tugire kwumvira,ntakwivumbura,ntakwidoga niho natwe bitugirira umumaro tugakira ibibembe(bishomora kuba ibyaha cg imitwaro kumutima bitagaragarira amaso y’abantu).kandi Elisa yanze ingororano ya Namani kuko atarigihe cyo kwakira izo ngororano.
2abami5:20-27 Gehazi yagize kwifuza ibintu Namani yarafite bimutera kubeshya yikwururirako ibembe byari kuri
Namani,ntiyagize no kwicuza ngo yihane imbere y’umukozi w’Imana ahubwo yadadaje umutima akomeza kubeshya,mbere yabyose Gehazi twabonye ko yabanje kubigambira mumutima ibyo bibi byose yakoze,bivuga ngo
twirinde cyane ntitugire imigambi mibi mumutima,Yesu arahagije ntacyo tuzamuburana nidutumbera We gusa,
tureke kwifuza kubi bitazatuzanira ibibembe.Ibintu byose bizashira ariko Umutima utegereza Imana ntakwiyanduza
Imana ntiwirengagiza.Imana ishaka ngo tugire INTUMBERO ijya mw’Ijuru.
1samueli13:8-14,15:1-23 Sawuli yatowe n’Imana ariko ntakajye yumvira Imana ahubwo akihutira gutambira
Imana ibitambo,bituma Ingoma ye Ihabwa undi kandi n’Imana itanezezwa nibitambo bye.
1samueli2:20-25 Kwumvira kuruta Ibitambo.
Advertisements


text:
Hari mu ihuriro ryahuje abantu basaga 10 000 mu Mujyi wa Malmö, nyuma ya Misa yo kwibuka Martin Luther washinze idini ry’Abaporotesitanti yabereye muri Cathédrale ya Lund.
Nyuma y’ijambo rya Papa Francis n’Umuyobozi w’ihuriro ry’Aba-Luther ku Isi, Révérend Munib Younan, abitabiriye icyo gikorwa bateze amatwi ubuhamya bw’abantu bane barimo umuyobozi wa Caritas-Colombie yagize uruhare mu biganiro hagati ya guverinoma n’inyeshyamba za FARC, umuhanga mu bidukikije w’Umuhinde, impunzi y’Umunyasudani y’Epfo n’umurundi wahungiye mu Rwanda.
Radio Vatican yatangaje ko Marguerite Barankitse wabayeho mu bihe bikomeye by’ubwicanyi bushingiye ku moko mu 1993 mbere yo guhungira mu Rwanda, yagarutse ku rugendo rwe rugana imbabazi, n’uko yitangiye abo badahuje ubwoko.
Barankitse yahuye n’itotezwa mu Burundi ndetse atakaza abantu basaga 60 bo mu muryango we, ariko yiyemeza gushinga umuryango Maison Shalom wakira impfubyi zose we atitaye ku bwoko.
Yavuze ko ubwo mu 1993 habagaho ubwicanyi, yahunganye n’abana barindwi yareraga barimo bane b’abahutu na batatu b’abatutsi, akizera ko nihagira abaza kubica bari mu bwoko bumwe, abari mu bundi bazabarokora.
Ati ‘‘Nyuma haje kuza abantu bo mu bwoko bwanjye, ndavuga nti ngiye kurengera abahutu, nsohoka mbere ariko ntibanyumvise. Baramboshye, bicira imbere yanjye abantu 72.’’
Yakomeje agira ati ‘‘Najyaga mbwira bagenzi banjye nti ibi ni ubujiji, twese turi abantu kimwe, byongeye twese turi abana b’Imana, turi abakirisitu. Ni gute twicana ?’’
Nyuma ngo yibutse ko Imana yavuze ko itazigera itererana abantu bayo, aza gufata abana bose arabahungana ahishwa n’umudage, kugeza ubwo yashinze Maison Shalom agamije gufasha abana b’Abarundi bafite icyizere cyo kuzongera gutanga umucyo ku misozi y’u Burundi.
Barankitse avuga ko gutanga imbabazi atari ikintu cyoroshye, ariko kubw’imbaraga zidasanzwe bishoboka nubwo bifata igihe.
Papa Francis yari muri Suède aho yitabiriye isabukuru y’Ivugururwa ry’Abaporotesitanti aho yasabye Kiliziya Gatolika n’idini ryashinzwe na Luther kurenga amateka, bagasubiza amaso inyuma ‘‘bakemera amakosa yakozwe kandi bakagana inzira y’imbabazi.’’
Ku itariki 31 Ukwakira 1517 nibwo Umudage Martin Luther wari umuhanga mu nyigisho za kiliziya yatangaje ingingo 95 zavuguruzaga imyigishirize ya Kiliziya Gatolika yarimo ko umuntu wakoze icyaha ashobora kuronka imbabazi z’Imana atanze amafaranga runaka.
Ni ibintu byatumye acibwa muri Kiliziya Gatolika ndetse n’ubwami bw’icyo gihe bumufata nk’udakurikiza amategeko, ariko inyigisho ze zikwira u Burayi bwose, binakurikirwa n’intambara ikomeye ishingiye ku myemerere.
Mu nyandiko yashyizwe hagaragara na Kiliziya Gatolika n’Ihuriro ry’aba Luther ku Isi, rivuga ko aya makoraniro yombi “atagishyamiranye”, ndetse intego ahuriyeho ari uguhuriza abayagize ku Meza y’Ukarisitiya.


text:
Mbere y’intambara Inkotanyi zagabye ku Rwanda, hari umuhanuzi w’ikirangirire witwaga Magayane utazibagirana mu mateka y’u Rwanda wahanuye ibizaba kuva ku gitero cy’Inkotanyi , gufata ubutegetsi, no kwirukanwa kwazo mu Rwanda. Iyo urebye ibyahanuwe n’uyu mugabo icyo gihe n’uko ibintu biriho bigenda bikurikirana wagirango ibyo yahanuraga yabisomaga mu gitabo yari yandikiwe n’ingufu zidasanzwe!Rwabujindiri Rurya ntiruhage yaragaragaye kandi umururumba yavuzweho uraboneka, ibisahiranda bizarya akaribwa n’akataribwa biraboneka turabibona, ukwishishanya no kugambanirana ku buryo umwana azajya agambanira n’umubyeyi we nabyo turabibona, gusubiranamo kw’abiyicaje ku ngoma nabyo biriho biraba turabibona. Igihe Magayane yahanuraga ibi muri za mirongo inani mu kinyejana gishize cya 20, abantu benshi bamufashe nk’umusazi ndetse ubutegetsi bwa KINANI -kitananiye abanzi n’abagambanyi -bumuta muri gereza buvuga ko ashaka kugumura abaturage gusa.
Ubucurabwenge buratwereka ko mu bisekuru bya Kagame haba harimo abahutu. Ese ibi hari icyo byahindura mu mikorere n'imyumvire bye?/Nkusi Yozefu
Ikibazo cy'u Rwanda gishingiye ku bwoko abenshi basanga kizatuma abanyarwanda badatera imbere. Abanyarwanda mubyo ukuri bazwiho kuba ari abakozi aho bari hose. Ikibabaje ni uko bahirihimba, bagahatana , bakubaka bwacya bakabisenya. Ibi bikaba bitandukanye n'ibibera mu bindi bihugu aho amoko asubiranamo akenshi biturutse ku bwumvikane buke bwa rubanda rwa giseseka, mu Rwanda siko bimeze. Abiyita abategetsi nibo usanga baramunzwe n'irondakoko; kandi turavuga ngo umwera uturutse i Bukuru bucya wakwiriye hose.
UDUSAJYA(4): Nkundira Kagame Pawulo ko yemera ibyaha bye, nkamwangira ko atabyihana ngo abisabire imbabazi!: Umubyeyi we yamutoje urukundo, kubabarira no kwita ku bibazo by'abo ategeka. Ese Kagame yaba yarasabye imbabazi uyu mubyeyi mbere yo kwitahira kuko atakurikije inama ze?/NKUSI yozefu
Ubwo inkuru yari imaze gusakara ko umubyeyi wa Pawulo Kagame yitabye Imana, abantu benshi bagiye bagaragaza umujinya batewe n'ibibazo Kagame Pawulo yabashyizemo, bakabyegeka kuri nyakwigendera wabyaye nyiri ku batera ibi bibazo, bati nagende yadukozeho. Igikorwa nk'iki muri Shikama twaracyamaganye kandi tuzahora tucyamagana. Icyaha ni gatozi, tugomba kwipakurura uyu muco mubi Inkotanyi zadukuriye muri Uganda.
Isesenguramvugo n'ubuhanuzi. MAGAYANE ati:"Hazabaho ihene izabyara isekurume indwi zange konka; umwami w'ishyamba azaza kwiba"/ UDAHEMUKA Eric
Nongeye gusuhuza buri munyarwanda wese n'aho aherereye hose muri kano kanya. Muri byinshi Magayane yavuze ko bizaba mu Rwanda bimwe byarabaye abanyarwanda tubibonesha amaso yacu. Mu itangazamakuru n'isesenguramakuru bigendanye n'igihe cyangwa bigendana n'ibihe tugezemo numvise ari ngombwa kugira umusanzu ntanga ku banyarwanda bose mu kureba aho tugeze n'uko politiki yitwaye mu Rwanda rwacu.
UBUHANUZI: Nyirabiyoro nawe yahanuye amaherezo y'Ingoma y'Agatsiko/Nkusi Yozefu
Shikama imaze iminsi ibagezaho ubuhanuzi bwerekeranye n'iherezo ry'Ingoma ya Pawulo KAGAME. ubu buhanuzi bwasomwe kurusha izindi nyandiko zica kuri Shikama. Abenshi twagiye tuganira bemera rwose ko ubu buhanuzi bufite ishingiro, ariko hari na bake babupinga. Abaha agaciro ubu buhanuzi, twababwira ko iyo tubushyira kuri Shikama si ukugirango, biyicarire barambye ngo Magayane, Nyirabiyoro n'abandi baravuze,! Ni twebwe abanyarwanda twese tuzatuma ibikubiye muri ubu buhanuzi bunyuranye bisohora kuko Imana ngo ifasha uwifashije. Abemera ubu buhanuzi bagomba kubanza kureba koko niba ibimenyetso bibukubiye mo byigaragaza, barangiza bagahaguruka bagahagarara bagafasha ubuhanuzi gusohora.
Kubera ko muri rusange ibimenyetso bikubiye mu buhanuzi bunyuranye byarangije kwigaragagaza, tugomba guhaguruka tugatangira kubwira Agatsiko ko kagomba kuzinga akarago kakarekura ubutegetsi kugirango abanyarwanda bareke gukomeza kwicwa n'inzara, guhambwa babona, kwicwa nta mpamvu ku manywa y'ihangu, gusenyerwa, koherezwa muri Rweru, kurya nabi Agatsiko kariho gasesagura muri za Rwanda deyi, abana ba Ngofero bahabwa uburezi budafite ireme ab'Agatsiko bahabwa ubufite ireme.
Igihe ni iki rero kuko ejo hazaba ari kera
Ubuyobozi bwa Shikama
-----------------------------------------------------------------------------------------------.------------
UBUHANUZI BWA NYIRABIYORO
Komanteri y'umuvandimwe Kabarari Emmanuel ku nyandiko "Shikama irihanganisha Kagame Pawulo wabuze umubyeyi we yakundaga ariko hari ibyo inamukeburaho/NKUSI Yozefu""
erega muzicwa nagahinda!!. ndibaza ntakindi gihe urwanda ruzayoborwa numuntu uzi icyogukora nka kagame. impanvu mwese mwahagurutse nuko igihugu kigeze aho uwo ariwe wese yifuza kukiyobora rero ntagitangaza mubyo muvuga ngo igiti cyera imbuto nicyo giterwa amabuye. mperuka mwese muyabangira ingata ngo igihugu kiri kwaka umuriro none abantu biziritse umukanda amatunda areze none ngo murashaka demokarasi mwabaye intyoza. Kagame numugabo cyane
Iyi komanteri murayisanga hano
Shikama irasubiza
Urakoze muvandimwe Kabarari mu gutanga igitekerezo cyawe. Ariko ndagirango nkubwire ko ushobora kuba uri mu bantu bake babona ko u Rwanda rugeze aheza ku buryo buri wese ashaka kuruyobora.!!!
Icyo abenshi duharanira si ubutegetsi nkuko ubikeka, turaharanira ko abanyarwanda babaho mu gihugu cyabo badafatwa nk'ibintu ari abantu, nta bakorerwa ivangura, itotezwa ridafite ishingiro, nta bifata nk'indobanure zigomba kurya abandi zibakandagiye ku gakanu nkuko bimeze ubu mu Rwanda.
Niba uri mu bari bariziritse umukanda ukaba warawuzituye nkuko uvuga ko u Rwanda rugeza aheza , rukaba rweze imbuto, ndakumenyesha ko amateleviziyo n' ibinyamakuru byinshi byo ku isi bishyira u Rwanda mu bihugu abaturage babyo bafite imirire mibi.. Ibi kandi bikaba byaragiye bishimangirwa n'ibyegeranyo mpuzamahanga binyuranye. None se ayo matunda uvuga u Rwanda rwa Kagame rweze ni ayahe!Icyo nzi iyi ngoma yejeje ni " IKINYOMA" tukaba aricyo turiho turwanya ngo kizarandukane na benecyo bagihaye intebe mu Rugwiro no ku Kimihurura.
Demukarasi murwanya iraje mu Rwanda ibagamburuze kandi ni twe twese Abatwa, Abatutsi n'Abahutu tuzayimika , abigize INDOBANURE babishaka batabishaka.
Dg NKUSI Yozefu
www.shikamaye.blogspot.no
Shikama ku Kuri na Demukarasi(SKUD)
UBUHANUZI: Ubuhanuzi Imana yahaye Hakizimana Bosiko:" IMANA IGIYE KOHEREZA KORALI YITWA IKOSORA:Imana izavuga cyane muri 2015 ku buryo ntawe izasigaramo ideni. Iyi korali izaza gucurangira mu Rwanda igihe Umupapa uzaba ari mu ruzundiko muri Uganda amaze gukura ikirenge muri iki gihugu atashye." ./NKUSI Yozefu
Ejo nabashyiriyeho videwo Pawulo Kagame ubwe yivugiye mo ko ataraba na Perezida, abantu benshi bamuzaniye ubuhanuzi bw'Imana. Aya magambo ya Kagame rero Shikama yagerageje kuyashungura isanga ko nta wapfa guhakana ukuri kuvugwa n'aba bahanuzi. Rudahigwa, Kayibanda cyangwa Kinani bari abakirisitu kandi batinyaga Imana. Niba Imana itarigeze ituma abahanuzi kuri aba bayobozi 3 mvuze hejuru ikaba yarahisemo Pawulo Kagame ni uko hari impamvu! Kuva muri 1994 kugeza kuri uyu munsi wa none, mu Rwanda hagiye habamo amabi menshi na n'ubu bigikomeje ku buryo Imana isumba byose harimo USA na UK bashyize Kagame mu Rugwiro idashobora gukomeza kubyihanganira, kandi igomba gukosora ba Sekibi ku buryo bw'intangarugero kugirango hatazagira umuntu kuri iyi si uzongera gukora nkabo ukundi.Mu gihe Kagame Pawulo agipinga ubu buhanuzi, twebwe ho abanyarwanda tugarukire Imana, dukundane, dutabarane ariko hejuru ya byose dusezerere irondakoko n'irondakarere. Ubuhanuzi buri hasi aha uwabuhawe yabugejeje ku turere twose tw'u Rwanda, iby'uyu muntu avuga hafi ya byose bikaba bimaze gusohora.
Hasi aha shikama yagerageje gushyiraho incamake y'ubu buhanuzi kubera ko hari abantu bashobora kugira ikibazo cyo gufungura VIDEWO kubera amikoro make.
Hakizimana ararangiza aririmba ati:"
NGWINO winjire mu rugo rw'Imana , Inyuma ni habi, ngwino winjire"
UBUHANUZI: Mu gihe bigaragara ko ubuhanuzi ku Rwanda bugeze ku musozo, Pawulo Kagame we aracyabupinga ngo arashaka ko Imana iza bakavugana imbona nkubone!/NKUSI Yozefu
Kagame ngo arashaka ko Imana iza bakivuganira nk'abareshya!
Kuri iyi videwo iri aha hejuru, Pawulo Kagame ariyemerera ko akiri mu bundi butegetsi mu Rwanda ataraba na perezida wa Repubulika, abiyitaga abahanuzi bamuzaniye ubutumwa bwinshi bahawe n'Imana ariko ngo arabapinga avuga ko ashaka kwivuganira n'Imana imbona nkubone.Nyamara ngo nyamwanga kumva ntiyanze no kubona, biragaragara ko Kagame Pawulo n'Agatsiko ke bari mu bihe bya nyuma kandi nabo barabizi neza kuko bose barangije guhungishiriza imiryango yabo mu mahanga bamwe babeshya ko abana bagiye mu mashuri, abandi bakavuga ko batandukanye nayo!
Ubuhanuzi: Ese manda Kagame yahawe yo guhonyora abanyarwanda irarangirana n’intambara agiye kugaba ku Burundi ikazamwirukana mu Rugwiro muri uyu mwaka wa 2015 nkuko byahanuwe koko?/NKUSI Yozefu
Umuhanuzi Gakwaya Damaseni
Mbere y’intambara Inkotanyi zagabye ku Rwanda, hari umuhanuzi w’ikirangirire witwaga Magayane utazibagirana mu mateka y’u Rwanda wahanuye ibizaba kuva ku gitero cy’Inkotanyi , gufata ubutegetsi, no kwirukanwa kwazo mu Rwanda. Iyo urebye ibyahanuwe n’uyu mugabo icyo gihe n’uko ibintu biriho bigenda bikurikirana wagirango ibyo yahanuraga yabisomaga mu gitabo yari yandikiwe n’ingufu zidasanzwe!Rwabujindiri Rurya ntiruhage yaragaragaye kandi umururumba yavuzweho uraboneka, ibisahiranda bizarya akaribwa n’akataribwa biraboneka turabibona, ukwishishanya no kugambanirana ku buryo umwana azajya agambanira n’umubyeyi we nabyo turabibona, gusubiranamo kw’abiyicaje ku ngoma nabyo biriho biraba turabibona. Igihe Magayane yahanuraga ibi muri za mirongo inani mu kinyejana gishize cya 20, abantu benshi bamufashe nk’umusazi ndetse ubutegetsi bwa KINANI -kitananiye abanzi n’abagambanyi -bumuta muri gereza buvuga ko ashaka kugumura abaturage gusa.
Shikama irihanganisha Kagame Pawulo wabuze umubyeyi we yakundaga ariko hari ibyo inamukeburaho/NKUSI Yozefu
Mu izina ry'abavandimwe bamfasha hano muri SHIKAMA, nihanganishije Pawulo Kagame wabuze umubyeyi we. Imana yakire roho ye mu ijuru ryayo kandi imuhe iruhuko ridashira.
Nyuma yo kwihanganisha Kagame, mboneye ho n'umwanya wo kwamagana ubunyamaswa busigaye buranga abanyarwanda benshi, uyu muco mubi FPR yadukuriye muri Uganda tukaba tugomba kuwipakurua niba dushaka koko kuba ho muri iyi si y'abantu.
POLITIBALL(1):Ikipe Agatsiko FC ya Kapiteni Pawulo Kagame irahurira Arusha n'ikipe Haleluya FC ya Kapiteni Nkurunziza Petero/Nkusi Yozefu
Uyu mupira ngiye kubagezaho ni igitekerezo! Burya ngo impamvu ingana ururo!Iki gitekerezo kikaba cyaranjemo ubwo nasuraga YouTube nkagwa kuri Videwo yarimo Rukokoma yatumiwe ahantu ariko bamwima ijambo maze aho barimuhereye agira ati: " Erega mwari mwanyimye ijambo!Nta muntu uzambuza gukina politike!" Nahise nibaza nti ese burya politike ni umukino!Narongeye nibuka ko ku bwa Kinani kitananiye abanzi n'abagambanyi hari umutegetsi wajyaga abwira ikipe yakundaga cyane "Panteri Nware" igeze mu kibuga ati:" kanaka we, kora uko ubyumva, intambara ni nk'indi" ubwo yabwiraga abakinnyi kwica abakinnyi b'ikipe mukeba, icya ngombwa bagatsinda. Aha naho naribazaga nti ese burya umupira w'amaguru ni intambara nk'izindi? Iyi myumvire ya Rukokoma n'uriya wari ushyigikiye Panteri Nware, narayihuje yombi nyibyazamo umukino nise Politiball.
Hasi aha mukaba mugiye kugezwaho umukino wa politiball uri buhuze Agatsiko FC ya Kapiteni Kagame Pawulo na Haleluya ya Kapiteni Petero Nkurunziza. Kubera ko mu Burundi hamaze igihe hagwa imvura nyinshi ibibuga byose bikaba binyerera, no mu gihugu AGACIRO bikaba ari uko, uyu mukino urakinirwa Arusha muri Tanzaniya! Abanyamakuru 3 bo muri TVG nibo bari bubagezeho iby'uyu mukino: Kawera, Kalinda na Shinani. Muryoherwe.
AGATENDO MU DUTENDO(14): Padiri NAHIMANA Tomasi ari mu yahe mayobera?/Nkusi Yozefu
Padiri Nahimana Tomasi
"Turasaba umwe mu bataripfana kugira icyo avuga ku nyandiko naciye kurihttp://shikamaye.blogspot.com/ (Agatendo mu Dutendo 12 Ese aho padiri Tomas Nahimana ntiyaba yarakoze nka Uwizeyimana Evode! PADIRIOUTAI?/NKUSI Yozefu). Njyewe nicyo nkomeje gusaba.Ntitubasabye ko muduha détails zose, niba nabyo ari strategie z’imikorere y’abataripfana, nabyo tubimenye.Ndabibutsa ko kenshi uru rubuga rwagiraga ibibazo mukabitumenyesha mubicishije ku zindi mbuga noneho tukamenya ko cyari ikibazo runaka bityo tugategereza. Guceceka siwo muti. Abasenye u Rwanda bahisemo IKINYOMA, GUHISHAHISHA(aribyo abantu bitiranya no kugira ibanga)TWAJYA KUBONA TUKABONA IBINTU BITARI BYIZA BITWITUYEHO, nko kurimbura agasozi cyangwa URUSISIRO RWOSE kandi ababiteguye babihishahishe ariko bitabujije ko bamenyesheje ababo tubana mu nsisiro bo bakirinda kugerwaho cyangwa kwitiranwa n’ababaga bakatiwe urwo gupfa. Iyo mikorere yaranze abo bose ntacyo nyivugaho kinini ariko MUMENYE KO GUHISHAHISHA BIJYANA N’UBUGOME KANDI UBUGOME BUTURUKA KU MUBI. None mwe kuki mutakomeza guhitamo UMUCYO? UKURI? CYANGWA MU RUFARANSA TRANSPARENCE? Ubwo se musanze guhishahisha aribyo byiza? Mwanze umucyo ku mugaragaro rero! Muhisemo IKIBI CYARANZE INGOMA ZICA! Murakoze. Ukuri/ komanteri yo kuri www.leprophete.fr.novembre 17, 2015 at 9:17"
Tomasi yananiwe kubeshyuza inyandiko ya shikama
Mu nyandiko ya shikama iheruka, Agatendo mu dutendo (12) musanga aha, twibazaga uko byagendekeye umuvandimwe wacu Padiri Nahimana Tomasi umuyobozi w'urubuga rwabimburiye izindi zigenga, Loporofete ( Le Prophete) -Umuhanuzi. Mu gusoza inyandiko yacu twarangije dukeka ko uyu mupadiri wiyuburuyemo umunyapolitike yaba yaragiye kubohoza umwanya i Kigali mu Ngoma y'Agatsiko nkuko Uwizeyimana Evode yabikoze, tukongera tugakeka ko niba ibyo tuvuze hejuru atari byo, Nahimana Tomasi yaba ariho ategura mu ibanga urugendo rwe rumuganisha i Kigali ngo ajye guhangana na Pawulo Kagame mu ngirwamatora yo muri 2017 nkuko yabyemereye abanyarwanda ko azasesekara i Kigali muri Mutarama 2016 kubera impamvu tuvuze hejuru.
AGATENDO MU DUTENDO(13):Abatekinisiye ba FPR bashinzwe guhimbira ibyaha uwo bashaka guca umutwe umenya akazi kabananiye, Umwidishyi mukuru agomba kubasimbuza abashya. Menya agatendo kabaye mu ifungwa, ifungurwa n'ifungwa bya Kapiteni Dawudi Kabuye/ NKUSI Yozefu
Kapiteni Dawudi Kabuye ni muntu ki?
Dawudi Kabuye ni umugabo wa Roza Kabuye wa wundi wigeze koherezwa gufatirwa i Burayi ku bwumvikane bwa Pawulo Kagame n'uwari Perezida w'Ubufransa Nicholas Sarkozi kugirango Agatsiko kamenye neza ibikubiye mu idosiye y'umucamanza Jean Louis Bruguere ku cyaha cyo guhanura indege ya Kinani abenshi bemeza ko yabaye imbarutso y'amarorerwa yagwiriye u Rwanda( aha muribuka ka gatendo ka : " Turashaka Roza wacu"!) Umuryango wa Kabuye, uri mu bantu bubatse ubutegetsi bw'indobanure buyobowe na Pwulo Kagame uriho uwutoteza amanywa n'ijoro.
UDUSAJYA(3):Mu gihe ba Munyanya babeshya Kagame ko bazamugwa imbere, Twebwe ho Ikinyarwanda ashaka gusogota tuzakigwa hejuru!/NKUSI Yozefu
Mu cyumweru gishize, za Nkomamashyi zo ku Kimihurura nyuma yo kwemeza ko itegekonshinga rihinduka kugirango umwami Kagame azagwe mu Rugwiro, zahise zisimbukira ku wundi mushinga zagejejweho na Guverinema nyayo ya Kagame( ikorera mu Rugwiro). Urwo rukozasoni nta rundi ngo ni ukwiga ukuntu ikinyarwanda cyavanwa mu ndimi zakoreshwaga mu butegetsi kugirango abashoramari bazaze mu Rwanda ku bwinshi!!!!!Muri Shikama rero tukaba twamaganye uru rukozasoni twivuye inyuma. Biteye isoni rwose kubona umutegetsi udafitiye impuhwe abo yabohoje akabashyira ku ngoyi aryama akabyuka avuga ati ibi nibibe gutya, maze Inkomamashyi ze zikabiha umugisha uko byakabaye zititaye ku ngaruka bizagira kuri ejo hazaza h'abanyarwanda.
Agatendo mu Dutendo(12) Ese aho padiri Tomas Nahimana ntiyaba yarakoze nka Uwizeyimana Evode! PADIRIOUTAI?/NKUSI Yozefu
Abanyarwanda baba abari imbere mu gihugu cyangwa hanze yacyo, bazi intambara y’inkundura yarwanywe n’urubuga loporofete(Le prophète)Umuhanuzi rwari ruyobowe n’abapadiri babiri aribo Rudakemwa Forutunatusi(Fortunatus) na Nahimana Tomasi bombi bakomoka muri Diyosezi ya Cyangugu kuva uru rubuga rugishingwa. Agatsiko kararuhagurukiye, karufunga inshuro nyinshi, gasebya benerwo mu itangazamakuru ryako biratinda!Impamvu nta yindi rero ikaba ari uko Agatsiko kagize ubwoba kabonye uru rubuga rutangiye kugezaho abanyarwanda ukuri kw’ibibera iwabo, kandi bigakorwa n’abantu bazi uko kuri banaguhagazeho, bashobora kwizerwa n’abaturage ndetse n’abanyamahanga. Ikindi cyateye ubwoba agatsiko kurushaho ni uko byagoye Agatsiko gushakira aba bagabo bashinze uru rubuga icyaha cy’inkomoko gikoreshwa mu gucecekesha no kujujubya Umuhutu aho ari hose kusi ndetse n’utaravuka! Ikibabaje rero ni uko uru rubuga rwabereye izindi mbuga Rubimburirangabo rwahagaze igitaraganya, abakunzi barwo ntibabwirwe uko byarugendekeye abantu benshi bakaba bibaza niba Padiri Tomasi Nahimana waruyoboraga ataranyonyombye akajya kwibohoreza umwanya kwa Kagame Pawulo nka Evode Uwizeyimana! Shikama yabashyiriyeho hano hasi videwo yerekeranye n’ikiganiro Padiri Tomasi Nahimana yagiranye na Radiyo Ikondera Info muri 2014 kikaba cyari cyerekeranye n’itahuka rye ngo yiyamarize kuba Perezida wa Repubulika muri 2017. Ibiri muri iki kiganiro bishobora kudufasha kumenya aho umukandida w’Ishema mu matora ya 2017 ku ntebe yo mu Rugwiro yaba aherereye.
UDUSAJYA( 1): isi ntisakaye buri wese yanyagirwa/ Nkusi Yozefu
Muri iyi minsi abanyarwanda bateye umugongo ibibera iwabo maze amaso n'amatwi babyerekeza i Burundi. Nkuko imvugo yasakaye mu Rwanda muri iyi minsi igira iti: " Isi ntisakaye buri wese yanyagirwa" ibyemeza, tugomba kumenya ko ibibera i Burundi bishobora kuba n'ahandi hose ku isi no mu Rwanda harimo. Niyo mpamvu rero tugomba gukomeza gukurikirana ibibera i Burundi, dusabira ku Mana abavandimwe bacu b'Abarundi ngo ibarinde Sekibi, ariko tukanazirikana ko turi mu isi idasakaye, tugashikama tugashaka uko twasakara inzu yacu"RWANDA" ngo tutanyagirwa!
Intambara ya rurangiza izambika ubusa abayiteguye bakayishoza ikazasiga ihinduye abakinnyi mu karere k’ibiyaga bigari by 'Afrika( Igice cya Gatatu):IGITERO KU BURUNDI MURI UKU KWEZI K'UGUSHYINGO!/NKUSI Yozefu
Mutwihanganire kuba twaratinze kubagezaho iyi nyandiko abenshi muri mwe badutangarije kenshi ko bayitegerezanye amatsiko menshi. Impamvu yo gutinda nta yindi rero ni uko mu gahugu k’ikinamico buri gihe bucya bucyana ayandi; ni ukuvuga ko igihe cyose twabaga tugiye kubageza ho iyi nyandiko, hari andi makuru mashya twungukaga bikaba ngombwa ko nayo tuyashyiramo.
"Iki ni igihango, mumenye ko FDLR niza ikabasangana iyi foto itazabasiga, niyo mpamvu tugomba gufatanya kuyitsemba"Jenerali Kabarebe Jyemusi. Menya icyihishe inyuma y'umusanazu wa FPR uriho wakwa ku ngufu abatavuga rumwe n'ingoma y'Agatsiko ka FPR
Nkimara kubona inyandiko yaciye kuri Veritas info muri iki gitondo yerekeranye n'umunyarwanda umaze iminsi atotezwa n'inzego z'ubutegetsi z'u Rwanda kugeza aho ashimutiwe, numvise ngomba kugira icyo mvuga kuri aya marorerwa akorwa n'agatsiko k'amabandi yitwaje intwaro kugirango gahatire abanyarwanda bose gutekererezwa n'umuntu umwe rukumbi umwicanyi Pawulo Kagame.
Iyi nyandiko ivuga akaga umuvandimwe wacu Ntirutwa Tewofile yahuye nako murayisanga hano(kanda hano uyigereho.)
Hari umunywarwanda uherutse kunyandikira ambwira ati : " Erega hano i Kigali twibereye muri gereza nkuru yitwa u Rwanda!" Naramusubije nti nimwihangane kuko nta kindi nari mfite nakora, ariko aya magambo ye yanyibukije ibyambayeho mu bihe bya nyuma ndi mu Rwanda n'ibiheruka kuba kuri bamwe mu bakorera ibinyamakuru byo hanze, ndaturika ndarira nk'umwana ! Ibi byose murasanga ntaho bitaniye n'ibyabaye kuri Ntirutwa Tewofile musomye hejuru aha.
GUTABARIZA ABAYOBOZI BAKURU B’ISHYAKA PS-IMBERAKURI BASHIMUSWE NA LETA YA KIGALI.
5 novembre 2015
Nyuma y’igihe kirekire ishyaka rishakisha abayobozi baryo bari baraburiwe irengero kuva mu kwezi kwa Nyakanga 2015, ishyaka PS-Imberakuri ribabajwe cyane no kumenyesha abanyarwanda bose, imiryango iharanira uburenganzira bwa muntu mu Rwanda n’inshuti z’u Rwanda ku isi hose ko abayobozi baryo aribo Bwana AlexisBAKUNZIBAKE, umuyobozi mukuru w’sihyaka na Bwana Kaki Hassan Orange, umunyamabanga w’ishyaka ushinzwe umutungo n’inshuti bari kumwe ko bashimuswe na Leta ya FPR inkotanyi mu gihugu cya Kenya aho bari nka kimwe mu bihugu by’umuryango wa Africa y’iburasirazuba (East African Community).
Amakuru yizewe agera ku ishyaka akaba yemeza ko Bwana Alexis BAKUNZIBAKE nuwo bari kumwe witwa Robert KAYEMBE bakigera muri Kenya mu ruzinduko bari bagiyemo bashimuswe na rwa rwego rw’abicanyi rwa FPR rwitwa DMI k’ubufatanye n’abanyakenya bakorana mu bibi nkibi maze bashyirwa ahantu bakorewe iyicwarubozo rikabije cyane babasaba kuvuga aho abarwanashyaka ba PS-Imberakuri bahunze nabo bakorana baba bari ndetse baza kubigeraho bakoresheje telephone bari bambuye BAKUNZIBAKE Alexis bituma bashimuta n’umunyamabanga mukuru w’ishyaka Bwana Kaki Hussan Orange aho yakoraga muri icyo gihugu cya Kenya.
AGATENDO MU DUTENDO: " Umuvandimwe Makoki Mugisha arava imizi ubwana n'ubucakura by'inkomamashyi Bamporiki nk'umuntu wabanye nawe!
Aba bantu bose barasa ariko buriya hari RUCAGU mukuru muribo burya ni BAMPORIKI ati gute ? Bamporiki avuka mu muryango wabakene pe, akaba yaranabayeho nabi kuburyo Bushoboka bwose, ariko abatamuzi neza bumva ibyo abeshya bagirango ni umuntukoko, oya Siko bimeze.
Ntarondogoye Bamporamanyanga uyu yansanze ku kigo nigagaho ubwo twari dukubutse mu buhungiro Leta Igenda idusanganya mu bigo bibonetse byose, uyu mugabo bamporiki yari avuye i Kibogora muri IJW(institut John Wesley ) ntabwo yaje kwiga muri ESR RANGIRO kubera ko yari umuhanga oya, burya nkuko Mudidi yabivuze nta muswa ubaho. Bamporiki rero yaje muri icyo Kigo kubera Ko yari umuhanga mu gukina amakinamico, no kumenya gucunga Izamu. Uyu bamporiki yari umuswa mwiza kuko interrogation zikomeye zazaga arwaye zarangira nimugoroba akaba arakize akajya mu masengesho rwose yari azi Kurucaga gusumba Bonifasi .
Kuranga igitabo gishya Bita ukwabo
Gusoma bitera kumenya.
Hamaze gusohoka igitabo gishya “Bita ukwabo” kuri Editions-scribe.com cyanditswe na Froduald Harelimana usanzwe yandika ibitabo mu kinyarwanda cyiza kandi cyoroshye gusoma.
Iyi Bita ukwabo yanditse ku mazina bwite manyarwanda y'abantu, ibintu bitandukanye n'ahantu ku buryo bw'urutonde rufite ibisobanuro. Iyi Bita ukwabo izagufasha gutekereza no ku mazina mahimbano,ibisingizo n'ibibyiniriro biganje mu mvugo n'ibiganiro.
Iki gitabo cyafasha cyane cyane urubyiruko rwibaza ku mazina yabo, ay'ababyeyi n'abakurambere ndetse n'ahantu batuye n'aho bavukiye. Harimo kandi n'imigani n'ibisakuzo bikoreshwa kenshi mu kinyarwanda. Ndetse n'uzi gusoma ikinyarwanda buke nta kibazo yagira cyo kucyifashisha ngo abone ibisobanuro akeneye ashire amatsiko.
Kiboneka:
Kuri Editions-scribe.com
Iguriro ry’ibitabo rikwegereye ryagufasha kugitumiza
Baza rubanda15@yahoo.com
Mukomere kandi mukomeze umuco n'ikinyarwanda.
ISBN:
978-2-930765-09-9
Date de publication:
10-2015
Format:
14,8x21
Volume:
172 pages
Regards,
Froduald Harelimana | rubanda15@yahoo.com
"Niko Nkusi we, nta batutsi bariye ku ngoma ya Kayibanda? Nta Batutsi bariye ku ngoma ya Kinani?None se wacishije make natwe tukarya kuri iyi ngoma y’Abatutsi!" Minisitiri w’umuhutu umwe w’Agatsiko abwira Nkusi Yozefu muri 1996. Abahutu bagomba kwemera uruhare rwabo mu bibazo byagwiriye u Rwanda kuva kuri Mashira wa Nkuba ya Sabugabo kugeza ubu akenshi biturutse ku nda nini ya bamwe muribo./Nkusi Yozefu(igice cya gatatu)"
Mu nyandiko 2 z'ubushize twavuze kuri bamwe mu bisahiranda by'abahutu byaranze ibihe bya gihake na gikolonize, ingoma ya Kayibanda, duherukira ku ngoma ya Kinani . Uyu munsi tukaba tugiye kuvuga kuri bamwe mu bahutu b'inda nini bo ku ngoma ya Pawulo Kagame.
Ku ngoma ya Kagame Pawulo
Iyi ngoma niyo igaragaza neza neza umuhutu wavugwaga mu gihe cya cyami na gikolonize ko agira inda nyango uwo ari we «Yewe mugaragu nahatse kera, ngwino nkwitumire i Nyanza, ariko ntuntenguhe, ndabizi Abahutu mugira inda nyango.». Muri make, ni umunyarwanda utagira umurongo uhamye agenderaho, agenda ahinduka akurikije inyungu akura aha na hariya. Ingero ni nyinshi zifatika , Shikama ikaba ikugezaho nkeya cyane muri zo zigaragarira buri wese kuko abagiye kuvugwa hasi aha muri iyi nyandiko bakiriho kandi ibikorwa byabo bikaba byarigaragaje cyangwa bikigaragaza.
Subscribe to: Posts (Atom)


text:
Nyabihu: Assistant Inspector Mushimiyimana Théresie arahamagarira abaturage kurwanya ibiyobyabwenge
Abaturage ba Nyabihu bashishikarijwe kurwanya no kurandura burundu ibiyobyabwenge
Guhera kuri uyu wa 26/06/2012 mu gihugu hazatangizwa gahunda yo kurwanya ibiyobyabwenge mu turere twose uko ari 30 tugize u Rwanda. Insanganyamatsiko yo kurwanya ibiyobyabwenge mu Rwanda ikaba igira iti “Dushyire hamwe twese twubake u Rwanda ruzira ibiyobyabwengeâ€.
Mu nama n’abashinzwe imibereho myiza y’abaturage ku rwego rw’utugari ndetse n’imirenge igize akarere ka Nyabihu , Assistant Inspector Mushinyimana Théresie ushinzwe community policing mu karere ka Nyabihu yagarutse ku bubi bw’ibiyobyabwenge n’ingaruka zabyo zirimo kudindiza igihugu mu iterambere, umutekano muke ukururwa n’ababinyweye cyangwa ababicuruza, kwishora mu mibonano mpuzabitsina bitagambiriwe bitewe n’ibiyobyabwenge,ubukene mu miryango n’ibindi.
Kuko byagaragaye ko bamwe mu baturage bakora,bakanywa ibiyobyabwenge,hakaba ababicuruza n’ababikwirakwiza, Assistant Inspector Mushimiyimana yavuze ko abaturage b’akarere ka Nyabihu bakwiye kumva ko bose bibareba bityo bakirindira umutekano,ari nako barwanya ibiyobyabwenge aho biva bikagera,bakanafata iya mbere mu kugira inama uwaba abigira wese bazi.
Buri wese kandi yasabwe kuba ijisho rya mugenzi we mu kurwanya ibiyobyabwenge burundu ,aha hakaba hakubiyemo ubujyanama bukoranywe umutima mwiza ku babaswe no kunywa ibiyobyabwenge, ni ukuvuga bagirwa inama zo kubireka ndetse n’ababikora n’ababikwirakwiza nabo bakagenzerezwa batyo. Buri muturage yasabwe kugira inama cyane cyane urubyiruko rwiroha mu biyobyabwenge kuko iyo rwangiritse ari ahazaza h’u Rwanda haba hangiritse. Abaturage kandi bashimiwe uburyo bakorana na Police mu gutanga amakuru bashishikarizwa kurushaho ndetse bagatanga n’amakuru ajyanye n’ibiyobyabwenge cyane kuho babibonye kugira ngo bicibwe burundu.
Uretse ibijyanye n’ibiyobyabwenge, abaturage bakaba banashishikarijwe kwitabira ubwisungane mu kwivuza, gushyira mu bikorwa gahunda za Leta n’ibindi.
Gahunda yo kurwanya ibiyobyabwenge mu Rwanda ikazatangira ku itariki 26/05/2012 itangirijwe mu turere twose tw’u Rwanda. Ku rwego rw’igihugu ikazatangirira mu karere ka Gatsibo ,umurenge wa Kabarore itangijwe na Madamu Jeanette Kagame umufasha wa Perezida wa Repubulika y’u Rwanda.